22 Noyabr 2021 15:46\n18 070 Baxış\nAktrisa-rəqqasə Oksana Rəsulova izləyicilərini yaxın aylarda tarixi və müharibə mövzusunda filmlərlə təəccübləndirəcək.\nBu barədə aktrisa Publika.az-a müsahibəsində deyib.\nSon günlərdə daha çox şəxsi həyatı ilə gündəmə gələn Oksana Rəsulova hesab edir ki, yaradıcılıq durğunluğu sevmir. Oxucuları yaradıcılıq planları ilə agah edən sənətçi şəxsi həyatı barədə də suallarımıza cavab verib.\nİstənilən halda bu yolda iddialıyıq!\nƏziyyət çəkdiyim işlərin bəhrəsini görürəm, tamaşaçı qarşısına sanballı, keyfiyyətli, müsbət mesajlarla dolu olan layihələrlə çıxırıq. Təbii ki, daha böyük arzularım var. Xüsusilə tarixi filmlərə tamaşaçılarımızın ac olduğunu hesab edirəm, illərdir ki, bizdə tarixi filmlər lentə alınmır. Bundan başqa, Qarabağ müharibəsi mövzusunda gözəl, bədii tammetrajlı filmin çəkilməsi nəzərdə tutulub. Hazırda bu 2 layihə üzərində çox ciddi çalışırıq. Adət-ənənələrimizi qorumaqla “Netflix”ə uyğun olan bir layihə ilə tamaşaçı qarşısına çıxmaq istəyirik. Hesab edirəm ki, Azərbaycan mədəniyyətinin özünəməxsusluğu və Şərq çalarları Avropa izləyicisinin diqqətini çəkə biləcək. Bunun üçün film ən gözəl vasitədir. Filmlərimizin “Netflix” platformasına çıxması üçün hər şeydən əvvəl yaxşı görüntü, maraqlı ssenari və təbii ki, güclü aktyor oyunu tələb olunur. Azərbaycanın əhalisi bir çox ölkədən az olduğu üçün “Netflix” filmlərimizlə maraqlanmır. İstənilən halda bu yolda iddialıyıq.\nNə gözəl ki, artıq bir neçə filmimiz “Sarayevo” festivalında yer qazanıb. Rüfət Həsənovun “Daxildəki ada” filmi isə “Oskar” mükafatına namizədlər siyahısına daxil edilib. Bu xəbər məni çox sevindirdi, sanki öz filmim namizəd olub. O aktyorların yerində olmaq istərdim, olmasam da, çox sevindim, çünki bu, bizim məhsulumuzdur.\nAdi bir filmdə deyil, tarixi layihələrdə məmnuniyyətlə çəkilərdim\nHər hansı filmdən sonra yazılan rəylərdən özümə nəticə çıxarıram ki, burada yaxşı oynayıram, ya pis. Komediya oynamaq daha çətindir, izləyicini gülmədən güldürməlisən. Dram da sevirəm, amma fəlsəfi yüklü melodram mənə daha yaxındır.\nBu yaxınlarda Dubayda keçirilən “Pakistan International Screen Awards” festivalına, daha sonra İstanbulda keçirilən “Dədə Qorqud” Türk Dünyası Beynəlxalq Film Festivalına qatıldıq. Tədbirdə mükafat almadım, məni qonaq kimi çağırmışdılar. Hər 2 festivalda kino dünyasının dəyərli simaları ilə tanış oldum. Xüsusilə çox şadam ki, “Dədə Qorqud” festivalında oldum. Türkiyənin mədəniyyət naziri tədbirdə bildirdi ki, festival 2022-ci ildə öz qonaqlarını Özbəkistanda, 2023-cü ildə isə Şuşa şəhərində qarşılayacaq. Qazaxıstan, Özbəkistan və Qırğızıstanın bir çox rejissor, aktyor, ssenarist və film prodüserləri ilə yaradıcı söhbətlərimiz oldu.\nTürkiyə istehsalı olan hər hansı bir layihədə rol almaq istərdim. Amma adi bir filmdə deyil, tarixi layihələrdə məmnuniyyətlə çəkilərdim. Festivallar bizim üçün bu yolu açır, platforma yaradır ki, türk dövlətlərinin ortaq istehsalı ilə bir film ortaya çıxsın. Düşünürəm ki, bu mənada şanslarımız çoxdur.\nŞəhriyarla aramızda qısqanclıq yoxdur\nŞəhriyarla aramızda qısqanclıq yoxdur, yaradıcılıqda bu, özünü göstərmir. Bir-birimizin yaradıcı azadlığımızı boğmuruq, çünki çox güvənirik. Məsələn, “Son nəfəs” serialının ikinci mövsümündə baş rola Şəhriyar Əbilov təsdiqləndi. O, orada çox gənc və istedadlı aktrisamız Aydan Həsənzadə ilə tərəf müqabili olacaq. Gördüm ki, Şəhriyarın obrazı və siması yerinə düşür. Odur ki, qısqanclıq iş prosesinə mane olmur.\nHər bir qadın üçün həqiqi xoşbəxtlik ana olmaqdır. Əsas odur ki, ana olduqdan sonra yanında səni başa düşən, anlayan və səni olduğun kimi qəbul edən bir insan olsun. Mübahisələr qaçılmazdır, olsun, amma etibar və xəyanət üstündə olmasın. Əgər bir-birinizi yaxşı tanıyırsınızsa, problem olmayacaq. Etibar və xəyanət sarıdan çox əziyyət çəkmişəm. Şükürlər olsun ki, Şəhriyarla münasibətlərimiz qaydasındadır. Deməzdim ki, Şəhriyarla aramızda böyük bir sevgi var, biz çox yaxşı dostuq. Osman doğulduqdan sonra isə bir-birimizə daha çox yaxın olduq.\n30 ilin HESABATI: Fikir, söz və məlumat azadlığında Azərbaycan hansı ZİRVƏNİ fəth etdi?\n3 Dekabr 18:16\n"Omikron" ştamı dünyanı necə dəyişəcək? - "İdarəolunan vəziyyətdir"\n3 Dekabr 16:12\nErmənistan Putinə KƏLƏK GƏLİR? - Detallar AÇILDI\n3 Dekabr 15:36\nTanrını sevən insan qadına qarşı qəddar davranırsa... - Talha Ali Kuşvaha ilə MÜSAHİBƏ\n3 Dekabr 13:52\nRəisi ilə görüşdə Əliyevin bədən dilinin şifrələri – MÜSAHİBƏ\n30 Noyabr 14:24\nƏliyev və Rəisinin Aşqabad görüşü: Regionun mənzərəsi necə dəyişəcək? - MÜSAHİBƏ\n29 Noyabr 16:53\n27 Noyabr 17:22


katibinin Archives - Xəbər Online\nABŞ dövlət katibinin birinci müavini Con Sallivan baharın gəlişini qeyd edən xalqları o cümlədən, Azərbaycan xalqını Novruz bayramı münasibətilə təbrik edib. Oxu.Az xəbər verir ki, təbrik məktubunun mətni ABŞ-ın dövlət\n“Təbliğat-təşviqat dövründə Yeni Azərbaycan Partiyası 40-dan çox mitinq keçirəcək”. APA-nın məlumatına görə, bunu YAP icra katibinin müavini, deputat Siyavuş Novruzov partiyanın qərargahında www.ilhamaliyev2018.az saytının təqdimatı zamanı bildirib. O deyib ki, YAP\nPrezident İlham Əliyev OPEC-in baş katibinin rəhbərlik etdiyi nümayəndə heyətini qəbul edib\nMilli.Az AZƏRTAC-a istinadən xəbər verir ki, Azərbaycan Respublikasının Prezidenti İlham Əliyev martın 18-də Neft İxrac edən Ölkələr Təşkilatının (OPEC) baş katibi Məhəmməd Barkindonun rəhbərlik etdiyi nümayəndə heyətini qəbul edib. Milli.Az\nREPORT.AZ
 Bizimlə əlaqə: news@report.az // © 2018 Report.Az

 Saytdakı materialların istifadəsi zamanı istinad edilməsi vacibdir. Məlumat internet səhifələrində istifadə edildikdə hiperlink vasitəsi ilə istinad mütləqdir.\nBakı, 16 mart, AZƏRTAC Gürcüstanın Borjomi şəhərində “Cənubi Qafqaz II, Təhlükəsiz və möhkəm icmaların qurulması” proqramı çərçivəsində 2-ci regional icmal və planlaşdırma görüşü keçirilib. AZƏRTAC xəbər verir ki, görüş Cənubi\nBu gün azərbaycanlı futbol məşqçisi Böyükağa Hacıyev Keşlə qəbiristanlığında dəfn olunub. Oxu.Az xəbər verir ki, mərhumun dəfn mərasiminə AFFA-nın Məşqçilər\n2030-cu ildə 700 milyon insan içməli su çatışmazlığından qaçqına çevrilə bilər. Hazırda iki milyard insan çirkli su içməyə məcbur olur.\nTramp Nauerti müvəqqəti olaraq dövlət katibinin müavini təyin edib\nBakı. 14 mart. REPORT.AZ/ ABŞ Dövlət Departamentinin rəsmi nümayədəsi Hizer Nauert dövlət katibinin müavini təyin edilib. “Report”un məlumatına görə, bu\nBakı, 12 mart, AZƏRTAC Neft İxrac edən Ölkələr Təşkilatının (OPEC) baş katibi Məhəmməd Barkindonun Bakıya səfəri gözlənilir. Energetika Nazirliyinin mətbuat\n“Milli Şura mitinqdə eyni sözləri təkrar etməklə məşğul idi”\n“Azərbaycanda hər zaman sərbəst toplaşmaq azadlığı qorunub. Bu proseslər həmişə şəffaf şəkildə öz həllini tapıb. Milli Şuranın bu gün keçirdiyi\nYAP Milli Şuranın Müsavat Partiyası ilə birgə keçirdiyi mitinqə münasibət bildirib\n© ReportBakı. 10 mart. REPORT.AZ/ Hakim Yeni Azərbaycan Partiyası (YAP) icra katibinin müavini Siyavuş Novruzov bu gün Milli Şuranın və\nTillerson Keniyaya səfərini təxirə saldı\nABŞ-ın dövlət katibi Reks Tillerson Keniyaya planlaşdırdığı səfərini təxirə salıb. Milli.Az Trend-ə istinadən xəbər verir ki, buna səbəb dövlət katibinin\nHakim Yeni Azərbaycan partiyası (YAP) icra katibinin müavini, Milli Məclisin İctimai birliklər və dini qurumlar komitəsinin sədri Siyavuş Novruzov hazırda\nHakim Yeni Azərbaycan Partiyası (YAP) icra katibinin müavini, Milli Məclisin İctimai birliklər və dini qurumlar komitəsinin sədri Siyavuş Novruzov\n“Əlimi Qurana qoyuram, sən də qoy” – Deputatdan sensasion müraciət YAP icra katibinin müavini, Milli Məclisin İctimai birliklər və dini\n Türkiyənin Suriyanın Afrin bölgəsində apardığı əməliyyatın miqyası və müddəti məhdudlaşdırılmalıdır. APA-nın RİA Novosti-yə istinadən verdiyi xəbərə görə, bu barədə\nNATO-dan Türkiyəyə təklif\nTürkiyənin Suriyanın Afrin bölgəsində apardığı əməliyyatın miqyası və müddəti məhdudlaşdırılmalıdır. Milli.Az APA-ya istinadən xəbər verir ki, bu barədə NATO baş\nŞərqi Qutada son 2 gündə 100-dən çox insan həlak olub\nSuriyanın paytaxtı Dəməşq yaxınlığındakı Şərqi Quta şəhərində son iki gündə 100-dən çox insan həlak olub. Milli.Az report.az-a istinadən bildirir ki,\nTürkiyənin Suriyanın Afrin bölgəsində apardığı əməliyyatın miqyası və müddəti məhdudlaşdırılmalıdır. APA-nın RİA Novosti-yə istinadən verdiyi xəbərə görə, bu barədə\nBakı, 6 mart, AZƏRTAC Azərbaycan Ağır Atletika Federasiyası (AAAF) ölkəmizdə idmanın inkişafına töhfə verməkdə davam edir. Bu baxımdan sağlam həyat


Məlihə Əzizpur: Güney Azərbaycanda türkcə yazan qadınlar kişilərlə eyni səviyyədədirlər – KAFKASSAM – Kafkasya Stratejik Araştırmalar Merkezi\nGündem 9 Mart 2017\n“Güney Azərbaycanda qadın şairlər ya yazarları mən kişilərlə eyni səviyyədə görürəm… Kəmiyyət baxımından geri deyillər. Keyfiyyət baxımından da çox fərqli və dəyişik əsərlər görürük. Burada qadın yazarlar, xüsusilə gənclərin əsərlərini incələdiyimizdə fikir və məzmun açısından modernləşmə yolunda çaba göstərdiklərini, klassik formalardan qopduqlarını görürük… Bəzi qadın yazarlarımız da feminizm ilə bağlı qələm çalırlar… Amma mən baxanda bəzi əsərlərdə durğunluq da görürəm. Məncə xüsusilə qadınlarda bundan artıq irəliləməyə imkan vardır.”\nEtiketler: Məlihə Əzizpur: Güney Azərbaycanda türkcə yazan qadınlar kişilərlə eyni səviyyədədirlər


7 medallı beynəlxalq olimpiada qalibi: “Bu, həyatımda dönüş nöqtəsi idi” - AzEdu.az AZƏRBAYCAN TƏHSİL PORTALI\nLayihənin budəfəki qonağı Məhəmməd Şirinovdur. Məhəmməd Şirinov Türkiyənin Bilkent Universitetində kompüter elmləri və riyaziyyat sahəsi üzrə təhsil alır.\n“Dəqiq elmlərə marağım ailədən gəlir”\n“1999-cu ildə Bakıda doğulmuşam. 1-ci sinifdən 4-cü sinfə qədər 286 nömrəli orta məktəbdə, 5-6-cı sinifləri Gənc İstedadlar liseyində, 7-11-ci sinifləri isə Bakı Özəl Tük liseyində təhsil almışam. Dəqiq elmlərə marağım ailədən gəlir. Uşaq olanda atamın bu sahə üzrə çalışdığını görmüşəm. Atam fizika üzrə elmi işçi, anam isə alman və ingilis dili müəllimidir. Məndən 9 və 11 yaş böyük qardaşım və bacım var. Mən məktəb həyatına ilk addımlarımı atanda onlar universitetə hazırlaşırdılar. Təbii ki, onların da elmə, təhsilə yiyələnməyimdə rolu olub”.\nİndi də “kim olacaqsan?” sualına cavab verə bilmirəm”\nOlimpiada qalibi deyir ki, peşə seçimində həmişə çətinlik çəkib.\n“Uşaqlıqda hansı peşəni seçmək istədiyimi soruşanda dəqiq cavab verə bilmirdim. Çünki obraz olaraq kimisə gözümün önündə canlandırıb onun kimi olmaq istəməmişəm. İnsanların çoxu uşaqlıqda polis, həkim və ya müəllim olmaq istədiklərini deyirlər. Mən bu mərhələni keçməmişəm. Düzü, hələ də “kim olacaqsan?” sualına cavab verə bilmirəm. Məktəb yaşlarımdan riyaziyyatla məşğul olmağı sevirdim. Özümdən böyük tanış və qohumlardan riyaziyyat haqqında maraqlı faktlar eşitmək həmişə çox maraqlı gəlirdi”.\n“Olimpiadalara hazırlıq məktəb sistemindən fərqli idi”\nMəhəmməd Şirinov bildirib ki, riyaziyyat fənninə marağı onu olimpiadalara doğru istiqamətləndirib.\n“Məhz buna görə Bakı Özəl Türk liseyində təhsil alarkən beynəlxalq riyaziyyat olmipiadalarına hazırlıq qrupuna qoşuldum. Bu, həyatımdakı ən böyük dönüş nöqtələrindən biri idi. Çünki olimpiadalara hazırlıq, fərqli ölkələrə səyahət, müxtəlif bilik yarışlarında iştirak məni intellektual və sosial cəhətdən çox inkişaf etdirdi. Olimpiadalara hazırlıq məktəb sistemindən çox fərqli idi. Burada daha çox fərdi hazırlıq və yoldaş olimpiadaçılarla bilik mübadiləsi əhəmiyyət daşıyırdı. Olimpiadalara hazırlıq komandamız çox mehriban idi və bir-birimizə bacardığımız\nqədər kömək göstərməyə çalışırdıq. Məktəbdəki müəllimlərimiz də bizə inam göstərib ürəkləndirirdilər”.\nOlimpiada qalibi deyir ki, indiyədək iştirak etdiyi beynəlxalq bilik yarışlarında 7 medal qazanıb.\n7 medaldan 1-i qızıl, 2-si gümüş, 4-ü bürüncdür.\n“Bu olimpiadalara qatılaraq Honk Konq, Tayland, Yunanıstan, Türkiyə, Qazaxıstan, Albaniya, Bolqarıstan, Makedoniya kimi ölkələrə səyahət etmişəm, çoxlu dostlar qazanmışam”.\n“Magistr təhsilimi Türkiyədə almaq istərdim”\nMəhəmməd Şirinov hazırda Türkiyədəki təhsilindən də danışıb.\n“Ali təhsilimi Ankarada Bilkent Universitetində kompüter elmləri və riyaziyyat sahəsi üzrə alıram. Marağım informasiya texnologiyaları və riyaziyyatın kəsişmə sahələrinədir: kriptoqrafiya, maşın öyrənməsi, informasiya nəzəriyyəsi və s. Bu sahələrdə daha çox bilik əldə etməyə çalışıram.\nHazırda isə universitetin ERASMUS proqramı çərçivəsində İsveçrədə yerləşən və Avropanın ən yaxşı araşdırma universitetlərindən biri olan EPFL-də təhsil alıram. Bu proqram cəmi 1 semestr çəkəcək, lakin gələcəkdə magistr təhsilimi də burda almaq istəyərəm”.\nBu bölməyə aid digər xəbərlər Qubad İbadoğlundan Yasinlə bağlı təklif: “Onu ABŞ-da qarşılayıb, yerləşdirilməyi öhdəmə götürürəm. lakin…”


Azərbaycanda Türkiyə və Rusiya hərbçilərinin Sülhməramlı Mərkəzi yaradılır\nTürkiyə Azərbaycanda yaradılacaq Sülhməramlı Mərkəzdə Rusiya hərbiçiləri ilə birgə fəaliyyət göstərəcək.\nTürkiyə Prezident Administrasiyası bununla bağlı qanun layihəsini müzakirə üçün Türkiyə Böyük Millət Məclisinə (TBMM) təqdim edib.\nRusiya və Türkiyə müdafiə nazirləri ötən həftə Azərbaycan birgə monitorinq mərkəzinin yaradılmasına dair memorandum imzalamışdılar.\nParlamentə təqdim olunan qanun türk sülhməramlı qüvvələrinin Azərbaycana göndərilməsi üçün bir illik mandat nəzərdə tutur. Göndəriləcək əsgərlərin sayının müəyyənləşdirilməsi Prezident Rəcəb Tayyib Ərdoğana həvalə olunur.\nQarşıdan gələn günlərdə qanun layihəsi üzərində debat keçiriləcək. Qanun layihəsində sülhməramlı qüvvələrin tərkibində mülki heyətin yer alacağı da nəzərdə tutulur.\nSentyabrın 27-də Azərbaycan və Ermənistan qoşunlarının təmas xəttinin Dağlıq Qarabağ istiqamətində hərbi əməliyyatlar bərpa edilib. Əməliyyatlar nəticəsində Azərbaycan hərbi qüvvələri əhəmiyyətli irəliləyişə nail olub.\n44 günlük döyüşlərdən sonra, noyabrın 10-da Azərbaycan Prezidenti İlham Əliyev, Ermənistan Baş Naziri Nikol Paşinyan və Rusiya Prezidenti Vladimir Putinin imzaladığı birgə bəyanatla hərbi əməliyyatların dayandırlması barədə razılıq əldə edilib. Razılığa əsasən, dekabrın 1-dək Ermənistan Silahl Qüvvələri Azərbaycan ərazisini tərk etməlidir.\nBölgəyə Rusiyanın sülməramlı kontingenti yeridilib. Tərəflər razılığa gəlib ki, münaqişə tərəfləri tərəfindən razılaşmaların həyata keçirilməsinə nəzarətin effektivliyini artırmaq üçün atəşkəsə nəzarət etmək üçün Türkiyə və Rusiya hərbiçilərindən ibarət Sülhməramlı Mərkəz yaradılsın. Bu məqsədlə noyabrın 11-də Rusiya ilə Türkiyə arasında müqavilə imzalanıb. Ankaraya səfər edən Rusiya Müdafiə Nazirliyinin nümayəndə heyəti və Türkiyə Milli Müdafiə Nazirliyi noyabrın 13-14-də Türkiyə-Rusiya Monitorinq Mərkəzinin təşkili məsələlərini müzakirə edib.\nSənəddə deyilir ki, Azərbaycanın müəyyənləşdirəcəyi yerdə Türkiyə və Rusiya Birgə Monitorinq Mərkəzi qurulacaq.\n“Azərbaycanın müəyyənləşdirəcəyi yerdə Türkiyənin Rusiya ilə birlikdə quracağı Birgə Mərkəzdə və bu Mərkəzin işində Türkiyə Silahlı Qüvvələrinin şəxsi heyətinin və ehtiyac olacağı təqdirdə Türkiyədən olan mülki şəxslərin xidmət aparmasının, 16 avqust 2010-cu il tarixində imzalanan “Türkiyə Respublikası ilə Azərbaycan Respublikası arasında Strateji Əməkdaşlıq və Qarşılıqlı Yardım Sazişi”nə əsasən ölkəmizin öhdəliyinə uyğundur, bu, eyni zamanda Azərbaycanın ərazi bütövlüyünü rəsmi olaraq tanıyan beynəlxalq hüquq, Birləşmiş Millətlər Təşkilatı Təhlükəsizlik Şurasının qətnamələri və ATƏT-in prinsipləri ilə də uyğunluq təşkil edir, bölgə xalqlarının sabitliyi və rifahının xeyrinədir, ayrıca milli maraqlarımız baxımından lazımlıdır,” qanun layihəsində qeyd edilir.\nBu arada, noyabrın 14-də Rusiya Müdafiə Nazirliyi Xankəndində general-mayor Andrey Volkovun rəhbərliyi ilə Humanitar Fəaliyyət İdarələrarası Mərkəzini yaradıb.\nRusiya Müdafiə Nazirliyinin məlumatında deyilir ki, Rusiya sülhməramlı kontingenti Dağlıq Qarabağda sülhməramlı tapşırıqlarının icrası çərçivəsində yerli administrasiya ilə əməkdaşlıq edərək əhaliyə dinc həyatın bərpasında kömək edir.\n“Sülhməramlı kontingentin bölmələri mühəndis kəşfiyyatı həyata keçirir, yolların və texniki avadanlıqların minalardan təmizlənməsini və yanmış avadanlıqların ümumi istifadədən çıxarılmasını həyata keçirir.\nStepanakertdə (Xankəndi) yol hərəkətinin təşkili, mülki infrastrukturun sosial obyektlərinin və yaşayış binalarının elektrik və su təchizatını bərpa edib,” məlumatda qeyd edilir.\nMüdafiə Nazirliyi bildirir ki, noyabrın 14-dən başlayaraq General-Mayor Andrey Volkovun rəhbərliyi altında yeni qurulmuş mərkəzin əməliyyat qrupu qaçqınların Dağlıq Qarabağa qayıtmasının təhlükəsizliyini təmin edir.\n“Noyabrın 14-də Laçın dəhlizindən keçən 9 avtobusun (250 nəfər), noyabrın 15-də 19 avtobusun (475 nəfər) təhlükəsizliyi təmin edilib,” Rusiya Müdafiə Nazirliyi qeyd edir.


Amerika Hüquq Məhkəməsində qaya kağızı qayçı - The World Rock Paper Scissors Association\nAmerika Hüquq Məhkəməsində qaya kağızı qayçı\nPrecedent, Amerika Hüquq Məhkəməsində qaya kağızı qayçılarından istifadə etmək üçün qurulmuşdur. 2006-də, Florida ştatının Orta bölgəsindən olan Amerika federal hakimi Gregory Presnell, qarşı tərəflərə, iki vəkilin şahidin yerini tutacağını həll etmək üçün qaya qayçı oyunu oynamağı əmr etdi. Seçimlər hər ikisinin işlədiyi bina, bir-birindən dörd qat ayrı və ya prospektdəki bir məhkəmə müxbirinin ofisi idi. Avista Management əleyhinə olan Wausau Underwriters qərarında deyilir:\nHərəkətə baxıldıqdan sonra - tərəflərin federal məhkəmələrin köməyinə müraciət etmədən ayıra bilmədiyi bir sıra Gordian düyünlərinin sonu - Hərəkatın DANIŞDIRILDIĞI əmr edildi. Bunun əvəzinə Məhkəmə, alternativ mübahisələrin həlli üçün yeni bir forma hazırlayacaq: 4-də: 00-də, 30 İyun 2006-də, 801-də, məsləhətçilər hər iki tərəf üçün razı olan neytral bir saytda toplaşacaqlar. Məsləhətçi neytral bir saytda razılığa gələ bilmirsə, Sam Sam Gibbons ABŞ Ədliyyəsi, 33602 Şimali Florida prospekti, Tampa, Florida 1. Hər bir vəkilin müşayiətçi və şahid kimi çıxış edəcək bir müşayiəti müşayiət etmək hüququ vardır. Bu zaman və məkanda, məsləhətçi "qaya, kağız, qayçı" ın bir (30) oyunu ilə məşğul olacaqdır. Bu nişanın qalibi 6 (b) (11) yerində bir yerə qoyulması üçün yer seçmək hüququna malikdir. Hillsborough County-də iyul 12-2006, XNUMX dövründə.\nTəəssüf ki, vəkillər oyunun keçirilmədən çöküntünün harada keçirildiyi ilə bağlı bir nəticəyə gələ bildilər. Güman etdiyimiz odur ki, itirilmiş vəkilini qorumaq üçün bir RPS oyunu oynandı, ancaq qapalı qapılar arxasında, amma indi qanun sistemində mübahisələri həll etmək üçün Kağız Kağız Qayçılarından istifadə etmək presedentinin olması ən böyük oyundur. qalib bilmirem.


Bu il Qax rayonunun təsərrüfatlarında 496,4 hektar sahədə tütün əkilib. Torpaq mülkiyyətçiləri cari mövsümdə 470,4 hektar sahədə “Virciniya botaniki”, 14 hektarda “Berley”, 12 hektarda isə yerli “İmmuniy” növlü tütün sortları yetişdiriblər. Hazırda təsərrüfatlarda tütün yığımı başa çatmaq üzrədir. Mövsümün əvvəlindən indiyədək rayonda 535 ton quru tütün istehsal olunub.\nSahələrdən yığılan “Virciniya botaniki” növlü yaş tütün qurudulmaq üçün “Azərtütün ASK” MMC-nin rayonda fəaliyyət göstərən tütün istehsalı və emalı məntəqəsinə gətirilərək qurutma kameralarına yerləşdirilir. Yerli sort yaş tütün yarpağı isə istehsalçıların özləri tərəfindən ipə düzülərək qurudulur.\nMəhdud məsuliyyətli cəmiyyətdən verilən məlumata görə, indiyədək Qax rayonundakı emal məntəqəsi fermerlərdən 2 min 576 ton yaşıl tütün kütləsi qəbul edib. Şotavar kəndindən Telman Şahmalıyev indiyədək emal məntəqəsinə rayon üzrə hamıdan çox – 260 ton yaş tütün təhvil verib. Qax şəhərindən Oruc Mahmudov bu günədək məntəqəyə 180,3 ton, Qorağan kəndindən Mehman Əhmədov isə 156,7 ton yaşıl tütün kütləsi gətirib.\nHazırda rayonda tütünçülüklə 66 fermer məşğul olur.\nXatırladaq ki, keçən il qaxlı fermerlər 491,6 hektar sahədən 552,7 ton quru tütün əldə ediblər.


Evinə qonaq gələn qayınanasının yatağına girdi və... - BİABIRÇILIQ - FOTO - xanimlar ucun qadin xeberleri\nEvinə qonaq gələn qayınanasının yatağına girdi və... - BİABIRÇILIQ - FOTO\nQızının evinə qonaq gedən qayınana kürəkəni tərəfindən cinsi istismara məruz qalıb.\nXanim.az xəbər verir ki, hadisə Türkiyənin Samsun şəhərində baş verib.\n45 yaşlı qadın gecə qızının evində qalıb. O, gecə yarısı oyanıb və kürəkəni Muhammerin yatağında olduğunu, ona qarşı erotik hərəkətlər etdiyini görüb. Qadın gördüklərindən şoka düşüb və qışqırmağa başlayıb.\nQayınana kürəkəni ilə bağlı polisə şikayət edib. Polis qısa müddətdə Muhammeri tutub və həbs edib. Lakin haqqındakı şikayətləri təkzib edən Muhammer ifadəsi alındıqdan sonra sərbəst buraxılıb.\nXəbərlər Baxılıb: 2500 Tarix: 06 sentyabr 2017\nXalq artisti, tanınmış diktor Rafiq Hüseynovun vəziyyəti ağırdır. Bunu -a diktorun həyat yoldaşı Səbinə Hüseynova deyib. Onun sözlərinə görə, Rafiq Hüseynov dünən gecə reanimasiyadan palataya köçürülüb:. "Rafiqin vəziyyət\nsonxeber.az sonxeberler.az həkim məsləhəti makiyaj instagram yay geyimləri 2020 bagirsaqlari temizlemek ucun ev ve dizayn aylıq bürclər gil maskalari kosmetika novruza aid hakiştalar oğlan evine aid bakışta


“MedEra Hospital”da nə baş verir?- » Gundeminfo.az\n“MedEra Hospital”da nə baş verir?- AĞIR İTTİHAMLAR\n“MedEra Hospital” klinikasının fəaliyyəti – bahalı müayinələr, xəstələrin çoxsaylı şikayətləri, cərrahiyyə əməliyyatından sonra yaranan fəsadlar və s. bu kimi xoşagəlməz hallar dəfələrlə mətbuat tərəfindən tənqid edilib.\nBir müddət əvvəl klinikanın rəhbərliyi dəyişib. Ancaq bu dəyişiklik vətəndaşların “MedEra Hospital”a inamını qaytara biləcəkmi ya yox, bunu zaman göstərəcək…\nBu hospitalla bağlı son 1 ildə yaşanan qalmaqalları və ölüm hadisələrini təqdim edirik:\nBinəqədi rayonu 8-ci mikrorayon ərazisində yerləşən “Medera” klinikasında 1977-ci il təvəllüdlü Hümbətov Anar Musa oğlu əməliyyat vaxtı ölüb. Sol çiyin nahiyəsindən əməliyyat olunan 40 yaşlı kişinin halı birdən-birə daha da pisləşib və onun həyatını xilas etmək mümkün olmayıb.\n02 İyun 2018 -“Bakıda həkimlər ölüm ayağında olan yeniyetməyə kömək etmədilər”\n14-06-2018- ” “MedEra Hospital”da bunu da etdilər”\n“Müayinə üçün Uzmanlar Tibb Mərkəzinə getmişdim. Ordan radioloq, Dr.Anar Fərzəliyev məni anqioqrafiya olmaq üçün “MedEra Hospital”a göndərdi. İndi isə onun cavabını mənə vermirlər”.\nŞikayətçi bildirib ki, Uzmanlar Tibb Mərkəzi “MedEra”ya analiz üçün göndərib deyə onlar cavabı birbaşa ora göndəriblər:\n“Uzmanlara gedirəm deyirlər “MedEra”dan götürün, oradan da deyirlər ki, uzmanlardan götürün, arada qalmışam.\nP.S. Bu hospital gedən vətəndaşların durumu yapon pasientinin başına gələnə oxşayır. Demək yapon hərbçisi Xorasimaya atom bombası atılarkən yaralanıb huşunu itirir. Gözünü sakit, rahat hospital palatasında acır, başının ustə dayanan gözəl həkim qız deyir: Daha qorxmayın, sizin həyatınız ucun narahatlıq yoxdu, çunki Naqasakinin ən yaxşı hospitalındasız….


İlham Əliyev görkəmli alim, akademik Rəfiqə Əliyevanın qırx mərasimində iştirak edib\n15 iyun 2017, 20:05\nHeydər Məscidində tanınmış kimyaçı alim, akademik, kimya elmləri doktoru, professor, Əməkdar Elm Xadimi Rəfiqə Əliyevanın qırx mərasimi olub.\nPrezident İlham Əliyev mərasimdə iştirak edib.\nAkademik Rəfiqə Əliyeva ölkəmizdə kimya elminin inkişafına mühüm töhfələr verib. Onun rəhbərliyi altında çox önəmli elmi tədqiqat işləri aparılıb. Bir sıra elmi şuraların və cəmiyyətlərin üzvü olan Rəfiqə Əliyeva 450-dən artıq elmi əsərin, 25 dərslik və dərs vəsaitinin, 20 patentin müəllifidir. Alimin rəhbərliyi altında 20-dən çox fəlsəfə və elmlər doktoru yetişib. Ömrünün böyük hissəsini Bakı Dövlət Universiteti ilə bağlayaraq pedaqoji fəaliyyətlə məşğul olan Rəfiqə Əliyeva ölkəmizdə analitik kimya sahəsində yeganə qadın akademikdir.


Evli kişi qaçırdığı qızı niyə öldürdü? - Təfərrüatlar+Video - Azinforum.az İnformasiya Portalı\nAna səhifə / Araşdırma / Evli kişi qaçırdığı qızı niyə öldürdü? – Təfərrüatlar+Video\nEvli kişi qaçırdığı qızı niyə öldürdü? – Təfərrüatlar+Video\nTərtərdə baş qətl hadisəsinin təfərrüatları məlum olub.\n“ Azinforum.az ” ın APA TV-yə istinadən verdiyi məlumata görə, 29 yaşlı Fərid Zeynalov Tərtərin Köçərli kəndindəndir. O, bir neçə aydır qeyri-rəsmi nikahda olduğu Tofiqəni Bakıdan rayona gətirəndə nə öz evinə, nə atası evinə aparıb. Əmisi Elçingilə gətirib. Bundan xəbər tutan Fəridin atası, qızın valideynlərini çağırıb. Hər iki tərəf məsələni sakitliklə həll etməyə çalışıb.\nFəridin əmisi Elçin Zeynalovun sözlərinə görə, dünən Tofiqə Qurbanovanın valideynləri kəndə gələrək Fəridin onların qızı ilə qeyri-rəsmi nikah münasibətlərində yaşadığını bildirib:\n“Məlum oldu ki, Fərid 3-4 aydır bu qızla birgə yaşayır. Bu evlilikdən xəbərsiz olmuşuq. Hər şey bundan sonra başladı.\nBiz istəyirdik ki, məsələni qanuni yolla həll edək. Lakin Fərid söhbət etmək məqsədilə Tofiqəni də götürərək həyətə düşdü. Bir müddət sonra isə Fərid Tərtər rayon Polis Şöbəsindən evə zəng edərək Tofiqəni həyətdə boğaraq öldürdüyünü, polisə təslim olduğunu dedi. Fəridin həyat yoldaşı məsələdən xəbər tutan kimi uşaqlarını da götürüb atası evinə gedib”.\nİki uşaq atasının qeyri-rəsmi nikahda yaşadığı Tofiqə Qurbanova isə Ağdamın Güllücə kəndindəndir. O, “Dördyol-2” qəsəbəsində məskunlaşıb. Fəridlə harada və nə vaxt tanış olduğu bilinməsə də, onların bir neçə ay əvvəl isti münasibətdə olduqları artıq hər kəsə məlum olub.\nTofiqə Qurbanovanın anası İlhamə Qurbanova deyir ki, onların hər ikisini bağışlayıbmış:\n“Qızımı qəbul edirdim. Oğlanın ailəli olduğu və rəsmi nikahla iki övlad sahibi olduğunu eşidəndə qızımı geri qaytarmaq üçün Tərtər Rayon Polis Şöbəsinə də məlumat verdim”.\nAnanın şikayəti əsasında polis şöbəsinə çağırılan Tofiqə və Fərid izahatları alınandan sonra evə buraxılıb. Elə hər şey də ondan sonra baş verib. Kəndə gələn sevgililər Fəridin rəsmi nikahdan olan arvadının qışqır-bağır saldığını görüblər. Amma Fərid onun gözünə görünmədən Tofiqə ilə həyətə keçib.\nMəhz bundan sonra aralarında nə baş verdiyi bilinməyən səbəbdən dolayı Tofiqəni boğaraq öldürüb. Özü isə təslim olmaq üçün Tərtər Rayon Polis Şöbəsinə yollanıb. Yaxınlarına zəng edərək “mən Tofiqəni öldürdüm, meyiti həyətdədir” deyib. Hadisə yerinə gələn hüquq-mühafizə orqanlarının əməkdaşları və ekspertlər meyiti müayinə etdikdən sonra ailəsinə təhvil verib.\nFaktla bağlı Tərtər Rayon Prokurorluğunda cinayət işi başlanıb, istintaq gedir.\nÖncəki Xətainin icra başçısı haqda sensasion məlumat\nNövbəti “Akkord” kredit borcunu ödəyə bilmir


Bakı Xoreoqrafiya Akademiyasında Ümummilli Liderin xatirəsinə həsr olunmuş bədii kompozisiya nümayiş olunub\n14:23 10 Dekabr 2015\nBakı, 10 dekabr, Ceyhun Alışlı, AZƏRTAC\nDekabrın 10-da Bakı Xoreoqrafiya Akademiyasında müasir və müstəqil Azərbaycanın qurucusu, ulu öndər Heydər Əliyevin xatirəsinə həsr olunmuş “Ömrünü xalqına bəxş edən lider” adlı bədii kompozisiya nümayiş edilib.\nAZƏRTAC xəbər verir ki, tədbirdə Bakı Xoreoqrafiya Akademiyasının rektoru, Əməkdar Elm Xadimi, professor Timuçin Əfəndiyev çıxış edərək dünya şöhrətli siyasi xadim, ümummilli lider Heydər Əliyevin Azərbaycan mədəniyyəti və incəsənətindəki misilsiz xidmətlərindən bəhs edib.\nRektor bildirib ki, Heydər Əliyev hər zaman xalqımızın qəhrəmanlıqlarla dolu tarixi keçmişinə, zəngin mənəvi dəyərlərinə, maddi-mənəvi irsinə və incəsənətinə qayğı ilə yanaşıb. Ümummilli Liderin incəsənət xadimləri ilə hər bir görüşünün əlamətdar hadisəyə çevrildiyini qeyd edən T.Əfəndiyev, onun bir dövlət başçısı kimi hər zaman sənətkarlara qayğı göstərməsindən söz açıb.\nSonra ümummilli lider Heydər Əliyevin həyat yolunu tərənnüm edən yeddi hissəli bədii kompozisiya nümayiş olunub. Böyük maraqla qarşılanan kompozisiya “Ana”, “Yetkinlik”, “İki qəlbin sevgisi”, “Quruculuq”, “Cıdır düzü”, “Qələbəyə doğru” və “Əbədiyyət” adlı hissələr daxildir.\nQeyd edək ki, kompozisiyanın quruluşçu xoreoqrafı Xalq Artisti Yusif Qasımov, bədii rəhbəri Əməkdar Artist Sənan Hüseynlidir.


Polad Bülbüloğlu UNESCO-nun baş katibi vəzifəsi üçün prioritetlərini – Açıqladı\n04 Aprel 2017 - 13:56\nPolad Bülbüloğlu UNESCO-nun baş katibi vəzifəsi üçün prioritetlərini –Açıqladı\nBu sözləri Azərbaycanın Rusiyadakı səfiri Polad Bülbüloğlu “Rossiyskaya Qazeta”-ya müsahibəsində deyib. O bildirib ki, bu gün UNESCO dünya ictimaiyyəti kimi öz məqsədlərinə gedən yolda müəyyən çətinliklərlə üzləşir:\n“Maliyyə resurslarında ciddi çatışmazlıq var. UNESCO-nun fəaliyyətinin optimallaşdırılması üçün çox düşünülmüş, planlı şəkildə iş aparmaq lazımdır”.\nSəfir qeyd edib ki, Azərbaycanda tarixi abidələrin qorunması işinə böyük önəm verilir və ölkənin 2 abidəsi UNESCO-nun siyahısına daxil edilib:\n“Biz qeyri-maddi mədəni irs siyahısının formalaşmasında da aktiv rol oynayırıq. Əgər ulu babalarımızdan bizə qalmış mirası qorumaq sahəsində baş verən prosesləri analiz etsək, Azərbaycanda iqtisadi inkişafın mədəniyyətin qorunması və inkişafındakı təsirini görə bilərik. Düşünürəm ki, bu faydalı təcrübə qlobal miqyasda da tələb oluna bilər”.\nPrioritetlərə gəlincə, P.Bülbüloğlu bildirib ki, əsas məqsədi UNESCO-da siyasi mübarizəni minimuma endirməkdir:\n“Qarşıdurmalar üçün kifayət qədər formatlar var. UNESCO-nun məqsədi humanitar sahədə fəaliyyət göstərməklə sülhə nail olmaq, təşkilatın indiki böhranlı şəraitə uyğunlaşdırılmasıdır. Mən bu istiqamətdə fəaliyyət göstərməyə hazıram. Ümid edirəm ki, bütün tərəfdaşlarımızla birlikdə bu yolun sonunda qürur duyacağımız bir şey olacaq”.\nQeyd edək ki, UNESCO-nun yeni baş katibi bu ilin oktyabrında seçiləcək. Polad Bülbüloğlu ilə yanaşı, bu vəzifəyə daha 9 nəfərin namizədliyi irəli sürülüb. /APA


“Münasibətlərin inkişafı ilə bağlı heç bir problemli məsələ görmürük” – Rusiya rəsmisi – EtikXəbər\n“Münasibətlərin inkişafı ilə bağlı heç bir problemli məsələ görmürük” – Rusiya rəsmisi\nAzərbaycan ilə Rusiya arasında münasibətlərin inkişafı ilə bağlı heç bir problemli məsələ görmürük. Bu gün Azərbaycan miqrasiya proseslərini yüksək səviyyədə tənzimləyir.\nEtikxeber.az xəbər verir ki, bunu MDB-yə üzv dövlətlərin Miqrasiya Orqanları Rəhbərləri Şurasının oktyabrın 12-də Bakıda keçirilən 19-cu iclasının iştirakçısı, Rusiya daxili işlər nazirinin birinci müavini Aleksandr Qorovoy ölkəsində azərbaycanlı miqrantların vəziyyəti ilə bağlı sualı cavablandırarkən deyib.\nA.Qorovoy bildirib ki, Azərbaycanın miqrasiya orqanları əmək fəaliyyəti və istirahət üçün Rusiyaya səfər edən azərbaycanlı miqrantlarla bağlı prosesləri yüksək səviyyədə tənzimləyir: “Azərbaycan ilə Rusiya arasında mehriban dostluq münasibətləri mövcuddur. Bizim əlaqələr məmnunluq doğuracaq səviyyədədir”.\nTədbirin əhəmiyyətindən danışan A. Qorovoy qeyd edib ki, iclasda insanın başqa dövlətin ərazisində özünü rahat hiss etməsi üçün zəruri olan qanunvericiliyin öyrənilməsi məqsədilə xüsusi təşkilatların yaradılması imkanları müzakirə ediləcək. “Hüquq mühafizə orqanlarının rəhbərləri kimi, biz başa düşməliyik ki, hökumətlərarası, dövlətlərarası razılaşmalarda əks olunan bütün qərarlar başqa ölkənin qanunlarının tələblərinə, adət-ənənələrinə və mədəniyyətinə hörmət şəraitində, sakit mühitdə həyata keçirilməlidir”– deyə, rusiyalı qonaq bildirib.\nNazir cəbhə bölgəsində yerləşən mobil səhra hospitalında olub


BANM-da AXC-nin 100 illiyinə həsr olunmuş sərgi\nBANM-da AXC-nin 100 illiyinə həsr olunmuş sərgi Hadisə\nBakı Ali Neft Məktəbi (BANM) Tələbə Həmkarlar İttifaqı Komitəsinin dəstəyi ilə BANM-da Azərbaycan Xalq Cümhuriyyətinin yaranmasının 100 illiyinə həsr olunmuş sərgi keçirilib. BANM-dan verilən məlumata görə, sərgidə 2012-ci ildən Azərbaycan Xalq Cümhuriyyəti və mühacirət tarixi ilə bağlı materiallar toplayan kolleksiyaçı və jurnalist Dilqəm Əhməd iştirak edib. İştirakçıları ilk öncə, tədbirin həyata keçməsində böyük əməyi olan BANM THİK-ın 1ci kurs Kimya mühəndisliyi fakültəsinin sədri Rəşad Əhmədov salamlayıb, tədbir haqqında məlumat verib.\nCümhuriyyətimizin, onun fədailərinin əşyalarını, məktubları, bir sözlər tariximizi bir yerə yığaraq kolleksiya formalaşdıran, həmçinin onları publisist yöndən araşdıran, cəmiyyətə, gələcək nəsillərə ötürməklə məşğul olan Dilqəm Əhməd tədbirin başlanğıcında geniş prezentasiya ilə BANM-ın tələbələri qarşısında çıxış edib. O öz təqdimatında Azərbaycan Xalq Cümhuriyyətinin yaradıcısı Məhəmməd Əmin Rəsulzadə, Fətəli xan Xoyski, Nəsib bəy Yusifbəyli, Əlimərdan bəy Topçubaşov, Camo bəy Hacınski, Səməd bəy Mehmandarov, Abbasqulu ağa Bakıxanov, Mirzə Fətəli Axundov, Həsən bəy Zərdabi, Cəlil Məmmədquluzadə kimi görkəmli şəxsiyyətlər barəsində məlumat verərək, onların şəkilləri, məktubları, Azərbaycan tarixində rolu, baş vermiş hadisələr və onların xatirəsi ilə bağlı əhvalatlar haqqında tələbələrə geniş məlumat verib. Azərbaycan Xalq Cümhuriyyəti tarixinin vurğunu olan kolleksiyaçı, Cümhuriyyət siyasilərinin ailə üzvləri ilə olan şəkilləri, həmin dövrə aid, məhv olmaqdan qurtarılmış sənəd və şəkillər haqqında öz bildiklərini tədbir iştirakçıları ilə paylaşıb. Daha sonra BANM-ın tələbələri Azərbaycan Xalq Cümhuriyyəti tarixi ilə bağlı onları maraqlandıran sualları ünvanlayıblar.\nTəqdimat bitdikdən sonra BANM-ın tələbələri Dilqəm Əhmədin alti ildən çoxdur ki topladığı, Azərbaycan Xalq Cümhuriyyəti dövrünə səyahət etdirən kolleksiyası, bu kolleksiyadan fotoşəkillər, məhv olma riskilə üzləşmiş tarixi sənədlərlə tanış olublar. Kolleksiyaçı sərgi boyu tələbələrə hər bir şəkil və sənəd haqqında maraqlı məlumatlar verib. Qeyd edək ki, Dilqəm Əhməd həmçinin Azərbaycan Xalq Cümhuriyyəti dövrünə dair bilgiləri özündə birləşdirən, böyük uğur qazanmış "Fərqlilər" və "Mühacirlərin dönüşü" kimi kitabların müəllifidir.\nAzərbaycanda 4 267 nəfər COVID-19-a yoluxdu, 2 566 nəfər sağaldı, 41 nəfər vəfat etdi Hadisə\nGəncədə din xadimləri şəhidlərin xatirəsini yad ediblər - FOTO Hadisə


Prezident üç hərbçi jurnalisti medalla təltif etdi -ADLAR » www.OPERATIVXEBER.az\nPrezident üç hərbçi jurnalisti medalla təltif etdi -ADLAR\n26-12-2020, 08:40 | Baxılıb: 40\nPrezident İlham Əliyev Azərbaycan Respublikası Silahlı Qüvvələrinin hərbi qulluqçularının “Füzulinin azad olunmasına görə” və “Cəbrayılın azad olunmasına görə” medallları ilə təltif edilməsi haqqında sərəncam imzalayıb.\nOperativXeber.Az bildirir ki, Füzuli rayonunun işğaldan azad edilməsi uğrunda aparılmış döyüş əməliyyatlarında iştirak edərək şəxsi igidlik və şücaət nümayiş etdirdiyinə görə təltif edilən hərbi qulluqçular arasında iki nəfər jurnalist də var.\nBunlar “Kaspi” qəzetində baş redaktor müavini Məğrur Əliyev, İqtisadiyyat Nazirliyi yanında Dövlət Vergi Xidmətinin əməkdaşı, əvvəllər müxtəlif KİV-lərdə müxbir, redaktor, baş redaktor müavini vəzifələrində çalışmış Araz Ağayevdir. Onlara “Füzulinin azad olunmasına görə” medalı verilib.\nÖlkə başçının dünən imzaladığı sərəncamla isə “Cəbrayılın azad olunmasına görə” medalı ilə təltif olunan hərbçilərdən biri jurnalist, Cumhuriyyet.az saytının rəhbəri Nəsimi Şərəfxanlıdır.\nQeyd edək ki, hər üç jurnalist baş leytenant rütbəsindədir.


Əziz tələbələr, Sentyabrda keçirdiyimiz böyük marağı və təqaüdün yeni açıldığınını nəzərə alaraq qərara gəldik ki, bununla bağlı təkrar seminar keçirək. Bu seminarımız 07 Dekabr tarixində 13:30 da baş tutacaq və görüşdə İtaliya təqaüdləri haqqında danışılacaq. Tələbələr arasında böyük maraqla qarşılanan İtaliyada təqaüdlü təhsil edumaster.az proqramı barədə detallı məlumatlar veriləcək. Bu proqram sizə həm pulsuz təhsil,\nİtaliyada Təqaüdlü Təhsil Ölkə: İtaliya Şəhər: Roma, Balonya, Venesiya, Milan, Padova, Siena, Turin, Pisa və s. Təhsil Pilləsi: Magistratura Təhsil müddəti: 2 il Başlanğıc tarixi: Sentyabr – Oktyabr Ortalama illik təhsil haqqı: 1000-5000 euro Ortalama yaşayış xərcləri : 500-1000 euro Təqaüd İmkanları – Maddi imkanı zəif olan bütün tələbələrə verilən regional təqaüd , akamedik göstəriciləri


Mədəniyyət Nazirliyi Yaqub Zurufçunun vəfatı ilə əlaqədar nekroloq yayıb | Report.az\nMədəniyyət Nazirliyi Yaqub Zurufçunun vəfatı ilə əlaqədar nekroloq yayıb Mədəniyyət Nazirliyi əməkdar artisti Yaqub Zurufçunun vəfatı ilə əlaqədar nekroloq yayıb.\n14 Sentyabr , 2021 22:25\nMədəniyyət Nazirliyi əməkdar artisti Yaqub Zurufçunun vəfatı ilə əlaqədar nekroloq yayıb.\n“Report” xəbər verir ki, nekroloqda deyilir:\n“Azərbaycan mədəniyyətinə ağır itki üz verib.\nYaqub Zurufçu, 1956-cı il aprelin 8-də Təbriz şəhərində dünyaya göz açıb. 11 yaşında xalq mahnıları və bəstəkar mahnıları ilə tez bir zamanda tanış olan Yaqub Zurufçu,15 yaşında Təbrizin Milli Televiziyasında ilk dəfə çıxış edərək "Evləri Var Xana-Xana", "De gülüm gəlsin ay nənə", "Dilbər" mahnılarını məharətlə ifa edib. Müğənni bu istedadını və oxumaq istəyini atasının uzun müddət Bakıda yaşaması və Azərbaycan musiqisinə olan böyük sevdası ilə əlaqələndirirdi.\nYaqub Zurufçu 19 yaşında Tehran Universitetinin İqtisad fakültəsində təhsilinə başlamış, eyni zamanda Tehran operasının xorunda musiqi fəaliyyətini davam etdirib. 1980-ci ildə Almaniyaya köçən müğənni musiqi təhsilini Hamburq şəhərində vokal sənəti üzrə davam etdirib, daha sonra Amerikanın Florida ştatında Miami şəhərinin Miami Universitetində vokal sənəti üzrə master diplomunu alıb.\nBütün həyatı boyu qəlbində Azərbaycan musiqi sevdası ilə yaşayan Yaqub Zurufçunun dillər əzbəri olan “Ayrılıq” mahnısının hər bir vətəndaşımızın qəlbində xüsusi yeri var. O, 17 sentyabr 2009-cu ildə "Azərbaycan Respublikasının Əməkdar Artisti" fəxri adına layiq görülüb.\nRus versiyası Министерство: Азербайджанская культура понесла большую утрату


Edama məhkum edilmiş canilərin vertolyotla qaçış cəhdi – “Alfa” onları bir göz qırpımında zərərsizləşdirib - MINVAL.INFO\n1980-ci illərin sonlarında SSRİ-də siyasi və ictimai sabitliyin pozulması ölkənin ayrı-ayrı bölgələrində yeni cinayətkar dəstələrin yaranması ilə müşayiət olunub. Dəstə üzvlərinin qanunsuz silah gəzdirməsi adi hala çevrilib ki, bu da əvvəlki illərlə müqayisədə cinayətlərin sayını artırıb. Bir çox hallarda hüquq-mühafizə orqanlarının əməkdaşları cinayət hadisələrinin qarşısını almaqda və onların açılmasında çətinlik çəkiblər.\nTəkcə 1990-cı ildə kiçik bir muxtar respublikada, Abxaziyada 4 ay ərzində qanunsuz gəzdirilən 3 mindən artıq silah aşkar olunub. Onların harada saxlanılması məsələsi müzakirə olunanda qərara alınıb ki, silahlar muxtar respublikanın mərkəzi olan Suxumi şəhərəindəki istintaq təcridxanasında saxlanılsın. İstintaq təcridxanasında saxlanılanlar isə bu məsələdən xəbərdar olublar.\nHəmin ərəfədə təcridxanada 75 nəfər saxlanılıb. Onlardan 15-i qəsdən adamöldürmə, 8 nəfəri quldurluq və soyğunçuluq maddələri ilə ittiham olunublar.\nTəcridxanada saxlanılanlardan ikisi – məhkəməsi sona çatmış Pavel Prunçak və Miron Dzidzariya məhkəmənin hökmü ilə ən ağır cəzaya, ölüm hökmünə məhkum ediliblər. Onların hər ikisi eyni kamerada, qeyri-rəsmi “ölüm kamerası” adlandırılan 7-ci kamerada saxlanılıb.\nTəcridxananın daxili rejiminə görə hər gün səhər kameralar açılaraq təmizlik işləri aparılıb. Nizamnaməyə görə təmizlik işləri aparılanda kamerada növbətçi zabit və nəzarətçi dayanmalı imiş. Yalnız təmizlik aparan xidmətçi işini yekunlaşdırdıqdan sonra onlar kameraları tərk edə bilərmişlər. Ancaq 1990-cı ilin avqustun 11-də təcridxana əməkdaşları nizamnaməni pozublar.\nBelə ki, səhər saatlarında xidmətçi kameraya daxil olanda növbətçi zabit kameraya gəlməyib, yalnız nəzarətçi qapının ağzında onu gözləyib. Əslində bu proses çox da uzun çəkməyib. Xidmətçi 2-3 dəqiqə ərzində kameranın döşəməsini nəm əski ilə silib çıxıb. Qeyd edək ki, həbsxanalardan fərqli olaraq istintaq təçridxanalarında kameralar mülki ştatlarda olan xidmətçilər tərəfindən təmizlənib.\n2-3 dəqiqə çox kiçik bir müddət olsa da, 7-ci kameranın “sakinləri” bu vaxtdan “səmərəli” istifadə ediblər. Ölüm hökmünə məhkum olunmuş Prunçak və Dzidzariya qapının yanında dayanmış nəzarətçini bir göz qırpımında içəri salıblar və dərhal digər iki nəfər növbətçi zabiti də öz xidməti otağından çıxarıb kameraya gətiriblər. Digər kameraların açarlarını ələ keçirən cinayətkarlar bütün kameraları qapılarını açaraq içəridəkiləri çölə buraxıblar.\nBundan sonra Pavel Prunçak silahlar saxlanılan otağı axtarıb və bunun üçün çox da vaxt sərf etməyib. Mərtəbənin sonundakı otaqda olan 3 mindən artıq silah ələ keçirilib. Çox qısa bir müddətdə təcridxananın bütün işçiləri kameralara salınıb. Yalnız bir nəfər, serjant Fyodr Vekua güllə yağışı altında təcridxana binasını tərk edə bilib və binadan çıxan kimi giriş qapısını arxadan bağlayıb.\nSerjant həyəcan siqnalı verdikdən sonra hüquq-mühafizə orqanlarının rəhbərliyi və əməkdaşları dərhal təcridxananın qarşısına toplaşıblar. Təcridxana mühasirəyə alınıb.\nMövcud vəziyyətdə təcridxanaya hücum etmək mümkünsüz sayılıb. Bu çoxsaylı ölümlə nəticələnə bilərdi. Digər tərəfdən həm məhkumların, həm də girov götürülmüş təcridxana əməkdaşlarının yaxınlarının təcridxana qarşısına yığışması daha da sıxlıq yaradıb.\nTərəflər arasında danışıqlar başlanıb. İki gün ərzində bu danışıqlar heç bir nəticə verməyib. Pavel Prunçak və Miron Dzidzariya vertolyot tələb ediblər – onun birbaşa təcridxananın damına enməsini istəyiblər. Onlara başa salınıb ki, bu texniki baxımdan mümkün deyil.\nDanışıqların növbəti mərhələsində vertolyotun Suxuminin mərkəzində yerləşən Lenin meydanına enməsi razılaşdırılıb. Danışıqlara görə, xüsusi avtobusla Prunçak özünə yaxın olan 22 nəfərlə və 3 girovla vertolyata minməsi, uçuş başlananda girovların buraxılması razılaşdırılıb.\nTəcridxana qarşısında danışıqların aparıldığı vaxt Moskvada əməliyyat planı hazırlanıb. Dövlət Təhlükəsizlik Komitəsinin “Alfa” qrupundan 22 nəfər, Daxili İşlər Nazirliyinin xüsusi təyinatlılarından isə 27 nəfər Suxumiyə göndərilib. Əməliyyatın keçirilməsini DTK sədri Vladimir Kryuçkov birbaşa özü nəzarətə götürüb.\nNəhayət, 4 gündən sonra danışıqlara əsasən təcridxananın həyətinə “RAF-2233” mikroavtobusu verilib. Həmin avtobusa partlayıcı qurğu yerləşdirilib. Məqsəd içəridəkiləri məhv etmək yox, çaşqınlıq yaratmaq olub. Avtobus hərəkətə başlayandan 2 dəqiqə sonra mikroavtubusda kiçik partlayış baş verib. “Alfa” qrupunun üzvləri hücuma keçiblər, bir göz qırpımında 3 nəfər girov hərəkətdə olan avtobusun açıq qapısından çölə atılıb, ilk olaraq cinayətkar qrupun əsas üzvləri Pavel Prunçak və Miron Dzidzariya tərksilah olunaraq özləri girova çevriliblər və dərhal dəstənin digər üzvlərindən silahı yerə qoymağı tələb ediblər. Cinayətkarlardan yalnız bir nəfər müqavimət göstərməyə cəhd edib. Onun bu cəhdi elə yerindəcə Pavel Prunçak və Miron Dzidzariyanın güllələnməsi ilə nəticələnib.\nEyni vaxtda Daxili İşlər Nazirliyinin xüsusi təyinatlıları təcridxana binasında əməliyyat aparıblar. İçəridə olanlar böyük peşəkarlıqla tərksilah olunaraq zərərsizləşdirilib və bu əməliyyat cəmisi 45 saniyə çəkib.\nBeləliklə, 4 günlük danışıqlardan sonra 49 nəfər peşəkar əməliyyatçı 75 nəfər peşəkar və həm də silahlanmış cinayətkarı zərərsizləşdirməyə nail olublar.\nTarix: 2019/10/15 18:00


Xəbərlər / 14.11.2014 / 16:41\nDini Qurumlarla İş üzrə Dövlət Komitəsi “Azərbaycan-tolerantlığa nümunə ölkə” mövzusunda “dəyirmi masa” – konfrans keçırıb. Konfransda Dini Qurumlarla İş üzrə Dövlət Komitəsinin sədri Mübariz Qurbanlı Azərbaycan Respublikasının İnsan hüquqları üzrə müvəkkili aparatının rəhbəri Aydın Səfixanlı, Milli Məclisin vitse-spikeri Bahar Muradova, Milli Məclisin deputatı, Respublika Ağsaqqallar Şurasının sədri Fəttah Heydərov, Millətlərarası, multikulturalizm və dini məsələlər üzrə Dövlət müşaviri xidmətinin aparıcı məsləhətçisi Anna Bayramova, Azərbaycan Respublikasının Prezidenti yanında Bilik Fondunun icraçı direktoru Oktay Səmədov, Bakı Beynəlxalq Multikulturalizm Mərkəzinin icraçı direktoru Azad Məmmədov, respublikada fəaliyyət göstərən dini konfessiya və dini icmaların rəhbərləri iştirak ediblər.\nKonfransı giriş sözü ilə açan Dini Qurumlarla İş üzrə Dövlət Komitəsinin sədri Mübariz Qurbanlı bildirib ki, konfrans 16 noyabr Beynəlxalq Tolerantlıq Günü ilə əlaqədar keçirilən tədbirlərin davamıdır. Azərbaycanda tolerantlığın möhkəm təməl sütunları, zəngin ənənələri, dərin tarixi və mədəni kökləri var. Ölkəmizdə tolerantlıq həm də dövlət siyasəti kimi həyata keçirilir. Mübariz Qurbanlı qeyd edib ki,Dövlət Komitəsinin təşkilatçılığı ilə keçirilən tədbirin məqsədi Azərbaycanda tolerantlıq və multikulturalizm sahəsində əsrlərdən bəri toplanan böyük təcrübəni, qazanılan nailiyyətləri müzakirə etmək və ictimaiyyətə çatdırmaqdır.\nAzərbaycan müxtəlif dinlərin nümayəndələrinin dostluq və qardaşlıq şəraitində yaşadığı bir ölkədir. Azərbaycanda tarixən tolerant cəmiyyətin bərqərar olması burada məskunlaşmış azsaylı xalqlara və etnik qruplara öz varlığını qoruyub saxlamağa əlverişli mühit yaradıb.Azərbaycan tolerantlıq sahəsində dünyada ən qabaqcıl ölkələrdən sayılır. Bunu nəzərə alaraq, Beynəlxalq Tolerantlıq Günü ilə əlaqədar Komitə tərəfindən Azərbaycanda və bir sıra xarici ölkələrdə silsilə tədbirlər keçirilir.\nDövlət Komitəsinin sədri Mübariz Qurbanlı qeyd edib ki, Komitə beynəlxalq miqyasda tolerantlıqla bağlı qəbul olunmuş sənədlər toplusu nəşr etdirib. Topluda BMT, Avropa Şurası, ATƏT səviyyəsində tolerantlıqla bağlı qəbul edilmiş müxtəlif sənədlər əksini tapıb.\nMilli Məclisin sədr müavini Bahar Muradova qeyd edib ki, Azərbaycanda yaşayan müxtəlif dinlərin nümayəndələri Azərbaycanın xəritəsidir. Hər dinin nümayəndəsinin öz yeri var. Tolerantlıq bir keyfiyyətdir, həyat tərzidir. Bu, bizim fərqliliyimiz və zənginliyimizdir. Azərbaycan dini, etnik, mədəni, siyasi, elmi sahələrdə tolerantlıq baxımından dünya üçün nümunədir. Tolerantlıq Azərbaycan xalqının xarakteri, özünüifadə formasıdır.\nBahar Muradova bildirib ki, Azərbaycanın Konstitusiyasında, qanunlarında da bu məsələyə xüsusi yer verilib. Parlamentdə müzakirə olunan məsələlərdən biri də Azərbaycanın tolerantlığının dünya ictimaiyyətinə çatdırılmasıdır.\nDünyada ölkələr və xalqlar arasında müxtəlif münaqişələrə dini don geyindirməyə cəhd olunmasının narahatlıq doğurduğunu bildirən Bahar Muradova qeyd edib ki, İslam dünyası beynəlxalq aləmdə münaqişələr dünyası kimi tanınmamalıdır.\nOmbudsman Aparatının rəhbəri Aydın Səfixanlı bildirib ki, əsrlərdən bəri Azərbaycanda yaşayan dini icmalara dözümlü münasibət mövcuddur. Azərbaycanda məscidlərlə yanaşı kilsə, sinaqoq və digər etiqad yerlərinin olması ölkəmizdəki tolerant mühitin əyani sübutdur. Tolerantlıq, eyni zamanda, insan hüquq və azadlıqlarının qorunmasının təsdiqidir.\nMillətlərarası, multikulturalizm və dini məsələlər üzrə Dövlət müşaviri xidmətinin əməkdaşı Anna Bayramova Beynəlxalq Tolerantlıq Gününün tarixi haqqında danışıb. O, bildirib ki, 1995-ci il noyabrın 16-da UNESCO-ya üzv dövlətlər tərəfindən tolerantlıq prinsipləri haqqında Bəyannamə qəbul olunub və bu gün təsis edilib.\nAzərbaycan Respublikasının Prezidenti yanında Bilik Fondunun icraçı direktoru Oktay Səmədov çıxışında tolerantlığın ölkəmiz üçün yeni anlayış olmadığını söyləyib. O deyib ki, Azərbaycan xalqı əsrlərdən bəri bu xüsusiyyətini nümayiş etdirir. Azərbaycan müxtəlif millətlərin və dini konfessiyaların dinc yanaşı yaşamasının nadir nümunəsidir.\nDaha sonra QMİ sədrinin birinci müavini, müfti Hacı Salman Musayev, Bakı şəhəri, Dağ yəhudiləri dini icmasının sədri Milix Yevdayev, Azərbaycan Respublikasının Katolik icmasının rəhbəri Vladimir Fekete, Bakı şəhəri, Avropa yəhudiləri icmasının rəhbəri Gennadiy Zelmanoviç Bəhai icmasının sədr müavini Rövşən Abbasov, AMEA-nın Fəlsəfə və Hüquq İnstitunun şöbə müdiri Sakit Hüseynov Azərbaycanın tolerantlıq ənələri ilə bağlı fikirlərini bildiriblər.


Gürcüstan Prezidenti Naxçıvan Muxtar Respublikası Ali Məclisinin sədri ilə görüşüb – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nGürcüstan Prezidenti Naxçıvan Muxtar Respublikası Ali Məclisinin sədri ilə görüşüb\nFevralın 28-də Azərbaycana rəsmi səfəri çərçivəsində Naxçıvana gələn Gürcüstan Prezidenti Mixeil Saakaşvili Naxçıvan Muxtar Respublikası Ali Məclisinin sədri Vasif Talıbov ilə görüşüb.\nGürcüstan Prezidentini Azərbaycanın qədim Naxçıvan diyarında salamlamaqdan məmnun olduğunu bildirən Ali Məclisin sədri MR-in statusu, ərazisi, əhalisi, idarəetmə quruluşu, elm və təhsil müəssisələri, sosial-iqtisadi inkişafı barədə ali qonağa ətraflı məlumat verib.\nVasif Talıbov bildirib ki, dövlətlərimizin başçılarının qarşılıqlı səfərləri ilə möhkəmlənən Azərbaycan-Gürcüstan dostluq əlaqələri çərçivəsində ölkələrimizin muxtar qurumları olan Naxçıvan ilə Acarıstan arasında münasibətlərin hazırkı səviyyəsi də məmnunluq doğurur. 1921-ci ildə Gürcüstanın da imzaladığı beynəlxalq Qars müqaviləsinə əsasən Azərbaycanın Naxçıvan Muxtar Respublikası təşkil olunub. Naxçıvan Muxtar Respublikası ilə Gürcüstanın Acarıstan Muxtar Respublikası arasında əlaqələrin əsası 2012-ci ilin yanvarında Naxçıvan Muxtar Respublikasının nümayəndə heyətinin Acarıstan Muxtar Respublikasına səfəri ilə qoyulub. Həmin ilin iyununda Acarıstan Muxtar Respublikasının nümayəndə heyəti Naxçıvana səfər edib. Naxçıvan və Acarıstan muxtar respublikaları arasında mədəniyyət, turizm, təhsil, səhiyyə, iqtisadiyyat, ticarət, sənaye və nəqliyyat sahələrində əlaqələrin genişləndirilməsi üçün yaxşı əsaslar var.\nQədim Naxçıvan diyarında olmaqdan məmnunluğunu bildirən Gürcüstan Prezidenti Mixeil Saakaşvili ulu öndər Heydər Əliyevin iki ölkə arasındakı əlaqələrin inkişafına misilsiz töhfələr verdiyini vurğulayıb. Gürcüstan Prezidenti Azərbaycanın, o cümlədən Naxçıvan Muxtar Respublikasının sürətlə inkişaf etdiyini bildirib. “Azərbaycanlılar ölkələrini çox sevirlər”, – deyən Mixeil Saakaşvili Bakıda Prezident İlham Əliyev ilə uğurlu görüşlər keçirdiyini qeyd edib. Vurğulayıb ki, ölkəsini belə inkişaf etdirmək hər bir liderin arzusudur. İnanıram ki, Azərbaycan gələcəkdə daha da inkişaf edəcək.


Hadı Rəcəbli: “Eurovision”u Bakıda keçirməklə dünyaya mesaj verdik” – MÜSAHİBƏ - modern.az\n1 May 2014, 12:49 | MÜSAHİBƏ\nHadı Rəcəbli: “Eurovision”u Bakıda keçirməklə dünyaya mesaj verdik” – MÜSAHİBƏ\nBu gün may ayının biridir. 1 may dünyanın 86 ölkəsində bu və ya digər adla bayram edilir. Bir sıra ölkələrdə bu gün əmək və bahar bayramı kimi qeyd olunur. Dövlətlərin çoxunda 1 may tarixi gənclərin sevimli bayramına çevrilmişdir.\nBelə bir Beynəlxalq bayram günündə Sosial siyasət komitəsinin sədri, millət vəkili Hadi Rəcəbli Modern.az-a gənclərin bugünkü qayğıları ilə bağlı müsahibə verib.\nHadı müəllim, bugünkü Azərbaycan gəncliyini necə qiymətləndirirsiniz?\nÖncə, zamanla, günün tələbləriylə səsləşən aktual mövzuları gündəmə gətirdiyinə görə Modern.az saytına minnətdaram. Bu gün sosial siyasətin ən prioritet sahələrindən biri gənclər siyasətidir. Düzdür, gənclər zəhmətkeş, vətənpərvər, daha fəal olmaqla yanaşı həm də emosional insanlar olurlar. Gənclərin hissləri ilə oynamaq konfliktologiya elmində xüsusi siyasi texnologiyalarla idarə olunur. Bu elementlər daha çox gənclərin içində biruzə verilir. Ona görə də Gənclər siyasətindən gənclərin problemlərindən danışanda emosiyalarla, hisslərlə yox, dəqiq, diqqətli, ölçülüb-biçilən dildə danışılmalı, addımlar atılmalıdır. Gənclər siyasətinin vacib tərəflərindən biri və başlıcası budur.\nAzərbaycanda gənclər siyasətinin düzgün qurulması ölkəmizin beynəlxalq arenada hərtəfərli tanınmasına şərait yaradır. Dövlət başçımızın Azərbaycan gənclərinə xüsusi diqqəti və qayğısı hər zaman var və daim hiss olunur. İstedadlı gənclərə dövlət qayğısı yüksək səviyyədə təşkil olunub. 2013-cü ilin 3 iyul tarixində Azərbaycan Respublikası Prezidenti tərəfindən “Gənclər mükafatı” təsis edilib. 2014-cü il 2 fevral tarixində isə 6 nəfər gənc həmin Mükafatın laureatı olub.\n7 telelayihə hazırlanıb və efirdə nümayiş olunub. Mən Azərbaycanlıyam, Çağırarsa Vətən, MAG, Böyük səhnə, Fort Boyard.\nGənclərin ictimai fəallığının artması gənclər qeyri-hökumət təşkilatlarının sayının dinamikasında daha aydın görünür. 10 il ərzində onların sayı təxminən 5 dəfə artaraq 51-dən 250-yə qədər yüksəlib. Son illər xüsusilə kənd rayonlarında gənclər QHT-lərinin sayında artım hiss olunan dərəcədə nəzərə çarpır.\nSiz Sovet dönəmində, 70-ci illərdə Lənkəranda rayon Komsomol komitəsinin ikinci, birinci katibi olmusunuz. Belə deyək də, birbaşa cavanlarla çalışan qurumdan irəli çəkilmisiniz, yüksəlmisiniz. Bizə elə gəlir ki, gənclərin problemlərindən danışmağa sizin daha çox mənəvi və peşəkar haqqınız var. Bu barədə fikirlərinizi eşitmək istərdik.\nTamamilə, doğru qeyd etdiniz. Kommunist dönəmində bütün postsovet məkanında tərbiyənin daha çox ictimai forması önə çəkilirdi. Oktyabryat, pioner, komsomol təşkilatları uşaqların tərbiyəsinin bütün formaları ilə ictimai qaydada məşğul olurdular. Dünya təcrübəsi isə tərbiyənin ailədən başladığını daim təsdiq və tarix bunu sübut etmişdir. Bilirsiniz, tərbiyənin bünövrəsi, ailədə qoyulur. Heydər Əliyev ailənin təməl, bünövrə olduğunu bir daha təsdiq etdi və Azərbaycan müstəqillik əldə edəndən sonra ulu öndərimiz Gənclər və İdman Nazirliyini, eyni zamanda, Ailə, Qadın, Uşaq Komitələrini yaratdı. Bu bir daha onu göstərir ki, gənclər problemi daim gündəmdə olan problemdir.\nHadı müəllim, siyasi elmlər doktoru, professor kimi sizcə, gənclər siyasətinin hüquqi bazası elmi əsaslarla necə formalaşıb?\nİndi bütün detalları sizə danışsam çox vaxt və yer almış olaram. Əvvəla, bizim bu sahələrlə bağlı çox böyük ciddi və təməl qanunlarımız var. “Azərbaycan Respublikasının gənclər siyasəti”, “Bədən tərbiyəsi və idman”, “Təhsil haqqında” çox təkmil qanunlarımız var. Gördüyünüz kimi, bu qanunlarda cəmiyyətimizin inkişafı və genefondumuzun keyfiyyətli artması üçün bir neçə vacib məsələlər hüquqi baza şəklində ortaya qoyulmuşdur. Təhsil və sağlamlıq bütün uğurlarımızın əsasıdır. Ağıldan, təhsildən danışanda onun içində mənəviyyatdan da, beynəlxalq, dünyəvi məsələlərdən də söhbət açırıq. Ona görə də zaman-zaman bu mövzuya da toxunuruq. Azərbaycanın beynəlxalq gənclər siyasətinin ortaya qoyulmasında da bir sıra işlər görülüb. “Eurovision” mahnı müsabiqəsinin Bakıda keçirilməsi və hər il gənclərimizin bu müsabiqələrdə iştirakı Azərbaycanı dünya gənclərinə tanıtdı. İkinci böyük istiqamət olimpiya oyunlarıdır, onun bir qolu olan paralimpiyada iştirakımızdır. Biz hər dəfə olimpiyadalardan qələbə medallarıyla ölkəmizə geri dönürük. Bütün bunlar ardıcıl işin nəticəsidir. Xüsusi vurğulamalıyıq ki, gənclər və İdman Nazirliyi bu baxımdan uzaqgörən, sistemli, müasir texnologiyalarla, uğurlu işlər görür.\nAzərbaycan 2015-ci ildə olimpiya oyunlarına ev sahibliyi edəcək. Bir vətəndaş olaraq, olimpiya oyunları sahəsindəki uğurları necə qiymətləndirirsiniz?\nƏslində, 2015-ci ilin may-iyun ayında Azərbaycanda olimpiya oyunlarının keçirilməsi inqilabi addımdır. Sözün əsl mənasında prezidentimizin nüfuzuna dəlalət edən hadisədir. Olimpiya oyunlarının Azərbaycanda reallaşmasını İlham Əliyevin adına, xarizmasına dünya olimpiya hərəkatının verdiyi böyük, inamlı qiymətdir. Uzun illərdir ki, möhtərəm prezidentimiz ölkəmizdə olimpiya komitəsinin sədridir. Bu sahədə böyük işlər görür. Parolimpiya ilə bağlı əlillərin idmanla məşğul olması üçün Sumqayıtda stadion tikilib. Olimpiya hərəkatında Azərbaycan və onun prezidenti İlham Əliyev dünyada tanınmış liderdir.\nTəsəvvür edin ki, Rusiyada keçirilən olimpiya oyunlarına, tikinti komplekslərinin hazırlanmasına 8 il vaxt ayrıldı. Təbii ki, Rusiyada da tikintiyə sərf olunan vəsait müzakirə olundu. Boş söz-söhbətlər Azərbaycanda da gəzir. Biri deyir bu qədər xərclənib, biri deyir o qədər xərclənib. Bu insanın içində olan tamahdan irəli gəlir. Bunun üçün xüsusi qurumlar, təftiş orqanları var. İstənilən nöqsanı tapıb üzə çıxarırlar. Tenderlər elan olunur. Hər şey göz önündədir, aşkarlıq var. Olimpiya komplekslərinin neçəyə başa gəlməsini beynəlxalq təşkilatlar da bilirlər. Onları aldatmaq olmaz. Komplekslərin tikilməsi ilə yollar da çəkiləcək, otel təsərrüfatı da düzələcək, şəhərin qonaq qəbul etmək səriştəsi formalaşacaq. “Eurovision” mahnı müsabiqəsini Bakida keçirməklə dünyanı ayağımıza gətirdik, biz də öyrəndik, bizdən də öyrəndilər. Olimpiya oyunlarının Bakıda keçirilməsi daha masştablı, daha ciddi hərəkatdır. Biz Rusiyadan fərqli olaraq İl yarıma bu kompleksləri tikib təhvil verməliyik. Dünyada analoqu olmayan işdir. Gələcək uğurlarımızın qarantı, həmçinin, qurumun başında Azərbaycanın birinci xanımı, deputat həmkarımız Mehriban Əliyeva durur.\nHadı müəllim, bəziləri belə düşünür ki, Azərbaycanda idman sahəsinə ayrılan vəsait düzgün xərclənmir, səmərəli istifadə olunmur. Bir millət vəkili, ziyalı kimi Azərbaycanda tikilən idman kompleksləri haqqında nə düşünürsünüz?\nTəbii ki, cəmiyyətdə fərqli fikirlərə rast gəlmək mümkündür. Onsuz da Azərbaycanda hər hansı tikintiyə barmaqarası baxan, özü başa düşdüyü kimi qiymət qoyanlara rast gəlmək olur. Məgər, körpü tikintisində qiymət söhbəti yoxdur, məgər məktəb tikintisində qiymət söhbəti yoxdur. Bu gün bu cür söhbətlərlə görülən işləri aşağılamaq olmaz. Doğru hərəkətlər deyil. Hər şeyə şübhə ilə yanaşmaq olmaz. Ortada faktiki işlər var. 30-a yaxın idman kompleksi tikilib. Məktəblərimizdə idman zalları var. Vaxtaşırı yarışlar keçirilir. İdman sahəsində görülən işlərin nəticəsi odur ki, bu sahədə uğurlarımız artır. Tələbə, yaradıcı gənclərlə bağlı çoxlu sayda işlər görülür, konkurslar keçirilir. Əlbəttə, bütün bunlar Gənclər və İdman nazirliyinin gördüyü ardıcıl işlərin nəticəsidir.\nNövbəti sualım bu qədər yaxşı işlərindən və uğurlarından söz açdığımız Gənclər və İdman Naziri Azad Rəhimov haqqındadır. Son günlər mətbuatda Azad Rəhimova qarşı qərəzli yazılar yazılır. Hətta, bir il bundan qabaq da belə bir kampaniya təşkil olunmuşdu. Maraqlıdır, siz Azad Rəhimov haqqında nə deyə bilərsiniz?\nAzad Rəhimov çox görkəmli, əsilli-köklü nəslin nümayəndəsidir. Onun babası Azərbaycanın tanınmış ziyalısı, çox hörmətli baş naziri olub. Azad Rəhimov idman sahəsi üzrə dünyada qəbul olunmuş insandır, hakimiyyətə ləyaqət, şərəf gətirən, problem yaratmayan adamlardandır, zirəkdir, bacarıqlıdır. İnsanlarla çox səmimi ünsiyyət qura bilir. Sadə insandır, tox adamdır, daim camaatın içindədir. Həmçinin, beynəlxalq təşkilatlarla əməkdaşlıq təcrübəsi var. İngilis dilini mükəmməl bilir, rəhbərlik etdiyi sahənin peşəkarıdır. Məhz bu çətin sahə möhtərəm prezidentimiz İlham Əliyev tərəfindən ona həvalə olunub.\nHadı müəllim, siz hörmətli nazirimizi çox yaxşı səviyyədə təqdim etdiniz. Sizcə, Azad Rəhimova qarşı bu cür davranışların arxasında nə dayanır?\nBirincisi odur ki, bar gətirən ağaca kirtək atan çox olar. İkincisi, iş olan yerdə nöqsan da olar. Kiçik nöqsanları şişirtmək lazım deyil. Görülən masştablı işlər göz önündədir. 2015-ci ildə Avropa olimpiya oyunları Azərbaycanda keçirəcək. Həmçinin, 2017-ci ildə 41-ci Dünya Skaut Konfransının və 13-cü Dünya Skaut Gənclər Forumunun Azərbaycanda keçirilməsi üçün ölkənin namizədliyi irəli sürülüb. Azərbaycanda tez-tez beynəlxalq yarışlar keçirilir. Bunun 2 səbəbi var. Birincisi, xarizma, İlham Əliyevə olan inam, ikincisi, isə Azərbaycanda təşkilatçıların olması. Onlar iş görənlərdir, icraçılardır. Təbii ki, mətbuatın açıq azad olmasını normal qəbul edirəm. Tənqid də edə bilərlər. Amma, tənqid təhqirə keçməməlidir. Kiməsə şəxsi ədavət konteksindən yanaşmaq doğru deyil. Ümumi işin xeyrinə tənqidin olması normaldır. Azad Rəhimov da mətbuatda bəzi rəqəmlərin doğru səslənməməsinə aydınlıq gətirdi. Rəhimovun böyüklüyü onda oldu ki, işin, dövlətçiliyin, İlham Əliyevin siyasətinin uğurlu aparılması xətrinə konfliktə getmədi. Çünki konfliktlər cəmiyyəti üzür. O zaman gəncləri arxamızca layiqincə aparmaq mümkün olmaz.\nGələcəkdə gənclər siyasətinin yaxşılaşması üçün nə düşünürsünüz?\nGənclər siyasəti çox şaxəli bir fəaliyyət növüdür. Belə olan halda hansısa bir, təkcə bir istiqamətə üstünlük vermək olmaz. Gənclərin asudə vaxtlarının təşkili mütləq olmalıdır. Narkomaniya, siqaretə, zərərli vərdişlərə qarşı mübarizə sistemli şəkildə Gənclər və İdman Nazirliyi və bütün cəmiyyət tərəfindən aparılmalıdır. Bu sahədə QHT-lərin fəaliyyətini canlandırmaq üçün və bütövlükdə gənclərə dəstək olaraq Gənclər fondu yaradıldı. Bu fonda prezidentimiz xüsusi qayğı göstərir. Bu strukturları gözdən salmaq Azərbaycanın çox böyük bir işinə xələl gətirməkdir. Bu çox ciddi bir məsələdir.\nGələcəkdə gənc ailələrə ipoteka kreditinin güzəştli verilməsi, gənc ailələrin sosial müdafiəsi, uşaqların istirahəti, rekroduktiv sağlamlığın qorunması haqqında qanunların qəbul edilməsini fikirləşirik. Biz birtərəfli düşünəndə yaxşı işlərdən danışmayanda onda həm dövlətçiliyə həm də gəncliyə qarşı çıxmış oluruq. Qəti surətdə düşünürəm ki, 2015-ci il Avropa Olimpiya oyunları ilə bağlı bütün KİV-lər müsbət mənada ciddi məşğul olmalıdırlar. Çalışaq, gənclərimizə yardımçı olaq, dövlətimizin imicini yüksəldək. Gənclərmizə, onların qayğılarının həllinə, Gənclər və İdman Nazirliyinə yaxından kömək edək.


Azərbaycan və Latviya Ədliyyə nazirlikləri səmərəli əməkdaşlıq edir - XALQQAZETI.COM\nPrezident İlham Əliyevin rəhbərliyi ilə aparılan hüquqi islahatlar çərçivəsində qabaqcıl xarici təcrübələrin öyrənilməsinə, beynəlxalq əlaqələrin inkişafına böyük önəm verilərək xarici ölkələrin, o cümlədən Avropa İttifaqı dövlətlərinin ədliyyə qurumları ilə səmərəli əməkdaşlıq həyata keçirilir. 2017-ci ildə Azərbaycan və Latviya Ədliyyə nazirlikləri arasında əməkdaşlığa dair Anlaşma Memorandumunun imzalanması bu sahədə qarşılıqlı fəaliyyətin dərinləşdirilməsinə böyük təkan verib.\nMemorandumun implementasiyası çərçivəsində ötən bir il ərzində iki ölkənin Ədliyyə nazirliklərinin nümayəndə heyətlərinin qarşılıqlı səfərləri həyata keçirilib, birgə tədris tədbirləri təşkil olunub, müsbət təcrübələrin mübadiləsi aparılıb.\nƏdliyyə Nazirliyinin mətbuat xidmətindən AZƏRTAC-a bildiriblər ki, əməkdaşlığın davamı olaraq Latviyanın ədliyyə naziri Dzintars Rasnaçs rəhbərlik etdiyi nümayəndə heyəti ilə sentyabrın 13-də Azərbaycana səfərə gəlib.\nSəfər zamanı latviyalı nazir Şəhidlər xiyabanında ölkəmizin müstəqilliyi və ərazi bütövlüyü uğrunda həlak olmuş həmvətənlərimizin məzarlarını ziyarət edərək “Əbədi məşəl” abidəsi önünə əklil qoyub.\nSonra Ədliyyə Nazirliyində respublikamızın ədliyyə naziri Fikrət Məmmədovun və Latviyanın ədliyyə naziri Dzintars Rasnaçsın görüşü keçirilib.\nBu il 100 illiyi qeyd olunan dövlətlərimiz arasında strateji tərəfdaşlıq münasibətlərinin qurulmasında dövlət başçılarının xüsusi rolunu vurğulayan nazir F.Məmmədov dostluq və əməkdaşlıq əlaqələrinin, o cümlədən hüquqi sahədə səmərəli qarşılıqlı fəaliyyətin inkişafından məmnunluğunu ifadə edib, hazırkı səfərin əlaqələrin genişləndirilməsinə əlavə təkan verəcəyini bildirib.\nAzərbaycana səfər etməsindən məmnunluğunu bildirən latviyalı nazir ölkələrimizin müxtəlif istiqamətlərdə, həmçinin Avropa İttifaqının Şərq Tərəfdaşlığı çərçivəsində səmərəli əməkdaşlıq etdiyini vurğulayıb, həyata keçirilən ikitərəfli qarşılıqlı səfərlərin ədliyyə və məhkəmə sahəsində yaxşı təcrübələrin öyrənilməsi baxımından əhəmiyyətini qeyd edib.\nD.Rasnaçs Ədliyyə nazirlikləri arasında əlaqələrin bundan sonra da uğurla inkişaf edəcəyinə əminliyini ifadə edib.\nSöhbət zamanı bu ilin noyabrında hər iki dövlətin Ədliyyə nazirliklərinin yaranmasının 100 illiyinin qeyd olunacağı bildirilərək ədliyyə tarixinə, keçdiyi inkişaf yoluna nəzər salınıb, dövlətin hüquq siyasətinin həyata keçirilməsində mühüm rolu vurğulanıb.\nGörüşdə ədliyyə və məhkəmə sahəsində aparılan islahatlar və yeniliklərdən bəhrələnmək imkanları müzakirə olunub, məhkəmə sisteminin təkmilləşdirilməsi, mediasiya və probasiya institutlarının tətbiqi, məhkəmə ekspertizası sahəsində faydalı fikir və təcrübə mübadiləsi aparılıb.\nQonaqların diqqəti, həmçinin Ermənistan-Azərbaycan Dağlıq Qarabağ münaqişəsinin acı nəticələrinə, Ermənistanın torpaqlarımıza qarşı davam edən hərbi təcavüzü və bir milyondan çox soydaşımızın qaçqın və məcburi köçkün vəziyyətinə düşməsi faktına cəlb edilib.\nTədbirdə hər iki dövlətin səfirləri Cavanşir Axundov və Yuris Maklakovs iştirak ediblər.\nSəfər çərçivəsində Latviya nümayəndə heyətinin, ədliyyə sahəsində göstərilən elektron xidmətlər, qeydiyyat və notariat fəaliyyəti, nazirliyin informasiya resursları, həmçinin bölgələrdə yerli və regional ədliyyə qurumlarının fəaliyyəti, müasir məhkəmə infrastrukturu və informasiya texnologiyalarının tətbiqi, eləcə də Azərbaycan brendi olan və ədliyyənin də geniş xidmətlər göstərdiyi “ASAN xidmət” mərkəzinin vətəndaş məmnunluğunu təmin edən fəaliyyəti ilə tanışlığı nəzərdə tutulur.\n13 2018 20:36 - XƏBƏRLƏR


Dilqəmin səhhəti pisləşib - Şuşadan dəhşətli məktub - Medianews\nNəşr edilib: 2015/12/21 17:45 Rubrika: Son xəbər Baxış sayı: 1148 Müəllif: Turan\nBunu AzVision.az-a açıqlamasında D. Əsgərovun oğlu Kürdoğlu Əsgərov deyib. Bir nəçə gün öncə atasından məktub aldığını deyən K.Əsgərov bildirib ki, atası məktubunda çox dəhşətli məqamlara işarə edib:\n“Məni əsas narahat edən atamın sağlamlığıdır. Məktubda atam bəzi ciddi məqamlara toxunub. Beynəlxalq Qızıl Xaç Komitəsinə bildirdik ki, atamın səhhətində ciddi problemləri var. Amma cavab verən olmadı. Onlar heç bir işlə məşğul olmurlar. Mən atama yazmışdım ki, səhhətində nə problemin var, o isə mənə cavab yazıb ki, başım və ürəyim hələ sağdır. Görün atam necə vəziyyətdədir ki, yazır ki, ürəyi və başı salamatdır. Görüş zamanı atama 500 manatlıq paltar alıb göndərmişdim. Atam isə yazıb ki, ay oğul o göndərdiyin paltarın cibinə bir konfet də qoyub göndərə bilmirdin?


Lent.az | KULIS - Tolstoy Turgenevi duelə çağırıbmış ÖLÜMLƏ NƏTİCƏLƏNƏ BİLƏCƏK MÜBAHİSƏ\n11-01-2017 / 10:30\nTolstoy Turgenevi duelə çağırıbmış ÖLÜMLƏ NƏTİCƏLƏNƏ BİLƏCƏK MÜBAHİSƏ\nLev Nikolayeviç Tolstoyu Turgenyevlə bacısı Marya Nikolayevna tanış edib. Turgenyevlə tanış olmamışdan öncə Lev Nikolayeviç ona "Meşə qırmaq" hekayəsini həsr etmişdi. Cavabında isə Turgenyev 9 oktyabr 1855-ci ildə gənc yazıçıya ilk məktubunu göndərmişdi. Məktubda Lev Nikolayeviçə müharibədən tezliklə salamat qayıtmağını arzu etmiş və onların şəxsən tanışlığının hər iki tərəf üçün xeyirli olacağına ümidvar olduğunu bildirmişdi.\nLakin elə ilk görüşlərdən İvan Sergeyeviçlə Lev Nikolayeviç mübahisə edib və heç vaxt bir məxrəcə gələ bilməyiblər. 8 dekabr 1856-cı il məktubunda biz artıq onların mübahisələri barədə yox, barışmaq cəhdləri haqqında oxuyuruq. Turgenyev Tolstoya yazır: "Mənə ancaq çoxdan xəndəyə çevrilmiş "yarğandan" sizə barışıq üçün əlimi uzatmaq qalır. Gəlin indi bunları heç xatırlamayaq. Məncə, ehtiyac yoxdur".\nBuna qədər isə Turgenyev başqa bir məktubunda Tolstoya belə yazmışdı: "Mən buna əminəm ki, ümumi ədəbi maraqlardan başqa, demək olar heç bir ortaq marağımız, bizi birləşdirən bir şey yoxdur. Sizin həyatınız gələcəyə yönəlib, mənimkisə keçmiş üzərində qurulub... Sizin arxanızca getmək mənimçün mümkünsüzdür, həmçinin sizə də mənim arxamca gələ bilməzsiniz..."\nTurgenyev o zamanlar Tolstoydan daha məşhur idi. Onun şöhrəti artıq bütün Avropanı dolaşırdı. O, dayanmadan Tolstoyun bir yazıçı kimi inkişaf etməyini müşahidə edirdi. Və məktublardan gördüyümüz kimi Turgenyevdən heç də xoşu gəlmirdi. Tolstoy sonralar Turgenyev haqqında deyirdi ki, o, xaricdə istehsal olunan fəvvarəyə bənzəyir: həmişə qorxursan ki, tükənər, bitər.\nTolstoy çox çətin xasiyyətli, gələcəyə müraciət edən, keçmişini gözdən keçirən və hər zaman dəyişib inkişaf edən bir adam idi. Və hesab edirdi ki, Turgenyevin yaradıcılığı kifayət qədər orijinal və özünəməxsus deyil, sanki əcnəbi, rus ruhuna yad bir yaradıcılıqdır. O, hər zaman Turgenyevin təsvirlərindən zövq alır və onun kimi gözəl yaza bilmədiyini düşünürdü.\nLakin bu dərin mübahisədən başqa, onların şəxsi mübahisələri də var idi. İvan Sergeyeviç Turgenyev və Tolstoyun bacısı Marya Nikolayevna Tolstoy arasında sevgi macərası vardı. Marya Nikolayevna Turgenyevə ərə getmək üçün boşanmışdı. O, həyat yoldaşından ayrılaraq azad oldu və qardaşı hesab edirdi ki, Turgenyev bacısına verdiyi sevgi vədlərinə əməl edərək (ola bilər ki bu sevgi haqda o Lev Tolstoya da danışmışdı) mütləq onunla evlənməlidir. Turgenyev isə Tolstoy demişkən sevmirdi. O, sevməyi sevirdi. Onun üçün bu bir əyləncə idi. Və indi Viardo ilə sevgi macərası yaşayırdı. Viardo isə Turgenyevi sevmirdi. Turgenyev onun evində, Viardo və əri isə Turgenyevin hesabına yaşayırdı.\nTurgenyevin qızı var idi. Deyirdilər ki, o qeyri-qanuni dünyaya gəlib. O, qızını tərbiyə etməyə, onun həyatını qurmağa çalışırdı. Lakin bu işdə müvəffəqiyyət qazana bilmirdi. Qızı bir fransız aristokratı ilə ailə qurmuş, atası ona var-dövlət vermiş, kürəkəni isə bu var-dövləti, cer-cehizi dağıtmışdı.\nTurgenyevin Tolstoya münasibəti ürəkaçan deyildi. Lakin bu bir rus zadəganına layiq bir münasibət idi. Turgenyev yaxşı adam, xeyirxah mülkədar, ağa idi. O, öz kəndlilərini müflis etmədən, ürək açıqlığı ilə azad etmişdi. Lev Nikolayeviç isə sonralar aclıq zamanında mülklərə nəzər yetirəndə gördü ki, Turgenyevin keçmiş təhkimçiləri başqa kəndlilərdən yaxşı yaşayırlar.\nLev Nikolayeviç və İvan Sergeyeviç 1861-ci ilin yazında şair Fetin Stepanovka kəndində yerləşən malikanəsində görüşdülər. A.A.Fet xatirələrində belə yazır: "Səhər saat 8-də qonaqlar otağa keçdilər. Həyat yoldaşım masanın yuxarı başında samovar qoyulan hissəyə yaxın, məni isə aşağı başda əyləşib qəhvə gözləyirdim. Turgenyev evin xanımının sağ tərəfindən, Tolstoy isə sol tərəfindən əyləşdilər. Turgenyevin o zamanlar qızına verdiyi tərbiyəsinə önəm verdiyindən xəbərdar həyat yoldaşım, ondan ingilis mürəbiyyəsindən razı olub olmadığını soruşdu. Turgenyev mürəbiyyəni o ki var tərifləyə-tərifləyə, söz arası mürəbiyyənin ingilis dəqiqliyi ilə qızının xeyriyyəçilik işlərinə sərf edə biləcəyi məbləğin də təyin olunmasını xahiş etdiyini söylədi. "İndi isə, - Turgenyev dedi, - ingilis xanım tələb edir ki, mənim qızım kasıbların pal-paltarını yığıb, onları tikib yamasın və geri qaytarsın".\n- Siz bunu yaxşı əməl hesab edirsiniz? - Tolstoy soruşdu.\n- Əlbəttə ki, bu xeyriyyəçi ilə ehtiyacı olanı yaxınlaşdırır.\n- Mənsə hesab edirəm ki, geyinib-kecinmiş, bərbəzəkli bir qızın dizləri üstündə olan kirli, cındır kasıb paltarı səmimiyyətdən uzaq, teatral bir görünüş yaradır.\n- Xahiş edirəm belə danışmayın! - Turgenyev çığırdı.\n- Niyə axı mən əmin olduğum bir şeyi deməyim? - Tolstoy cavab verdi.\nHirsindən kağız kimi ağarmış Turgenyevə elə "Bəsdirin" demək istəyirdim ki, o, dilləndi: "Onda mən sizi təhqir etməklə susmağa məcbur edərəm!" Bu sözləri deyərək əllərini başına tutdu və tələsik yan otağa keçdi. Bir neçə dəqiqədən sonra Turgenyev yenidən bura qayıdaraq yoldaşıma müraciət etdi: "Allah xatirinə mənim bu biabırçı hərəkətimi əfv edin. Mən çox peşmanam". Bu sözləri deyərək çıxıb getdi".\nTolstoy da getdi. Bir stansiya gedən kimi Tolstoy duel tapançalarını və güllələri gətirmək üçün qulluqçunu Nikolskiyə yolladı. Turgenyevə isə çağırış göndərdi: "Ümidvaram vicdanınız artıq deyib ki, siz mənim qarşımda haqsızsınız, ələlxüsus da Fetin və onun yoldaşının gözündə! Ona görə də mən elə bir məktub yazın ki, onu Fetgilə göndərə bilim. Yox əgər siz mənim tələbimi haqsız hesab edirsinizsə, onda məni bağışlayın. Mən Boquslavada gözləyəcəyəm. L.Tolstoy"\nBundan sonra Tolstoy Turgenyevə ikinci məktubunu da göndərdi: Bu ölümlə nəticələnəcək duelə çağırış idi. O, tüfənglə meşənin başına gəlməyi xahiş edir və doğurdan atışmaq istədiyini bildirirdi. Turgenyev üzr istədi. Tolstoy Fetə həmin məktubu göndərib, yenidən Turgenyevə çatdırmağı xahiş etdi".\nBununla da yazışma kəsildi. Sonralar kimsə Turgenyevə çatdırmışdı ki, guya Tolstoy məktubun surətini kiməsə göstərib. Tolstoy inciyib və çox qəribə bir məktub yazıb: “...Siz öz məktubunuzda məni haqsız adlandırdınız, bundan başqa siz mənə şəxsən "sifətinə yumruq vuracam" demişdiniz; mən sizdən əvvəl addım atır, özümü təqsirkar bilir və duel çağırışından imtina edirəm. - 8 oktyabr 1861-ci il. Yasnaya Polyana". Məktub bu yaxınlarda Ammenkovanın kağızları arasında tapılıb.\nTurgenyevsə cavabında məktubu məhv etdiyini bildirdi. Əslində isə o, məktubu saxlayacaq qədər cəsarətsiz və qorxaq idi. Lev Nikolayeviçsə bütün bu dava-dalaşa çox ironiyayla baxır və bu onu qıcıqlandırırdı. Bir dəfə o, xalası T.Yerqolskayanın "Yasnopolyana"lı qadınlardan biri ilə söhbətini eşitdi: Gecə oldu, ay şölələndi. Qadın soruşdu:\n- Görəsən indi ayda nə edirlər?\nYerqolskaya özündən razı halda cavab verdi:\n- Çox güman ki, rəqs edirlər. Axı orda çox soyuqdu.\nLev Nikolayeviç gündəliyində qeyd etdi: "Bunları dinləyərək İvan Sergeyeviçlə necə böyük bir axmaqlıq etdiyimizi anladım".\nYəni ki, onların duel əhvalatı bu insanların aydakı insanlar və onların məişəti haqqındakı söhbətləri qədər mənasız idi. 1878-ci ildə Tolstoy İvan Sergeyeviçə məktub yazaraq bildirdi ki, ona qarşı heç bir düşmənçilik hissi duymur. "Allah eləsin ki, sizdə də elə bu cür olsun. Düzünü desəm, sizin necə xeyirxah olduğunuzu bilərək, məndən qabaq sizdə bu düşmənçilik hissinin unudulduğuna demək olar ki, əminəm. Əgər belədirsə gəlin bir-birimizə əlimizi uzadaq və xahiş edirəm ki, qarşınızda nə ki, günahım var hamısını bağışlayasanız. Sizin mənə münasibətiniz çox vaxt yaxşı olub və mən ancaq bu yaxşılıqları xatırlamaq istəyirəm".\nOnlar barışdılar. İvan Sergeyeviç Yasnaya Polyanaya qonaq gəldi. Sofya Andeyevnanın xatirələrindən belə aydın olur ki, bu görüşü, bu barışıq çox kövrək notlar üstündə qurulubmuş. Sofya Andreyevna yazır:\n"Turgenyevin saçları ağarıb, çox üzüyola bir adamdır. O, öz gözəl danışığı, ən adi şeylərin izahında verdiyi təsvirləri ilə bizi valeh etmişdi. Antokolskinin "Xristos" heykəlini də belə ustalıqla təsvir etdi. Heykəl sanki gözlərimizin önündə canlandı. Həmin ustalıqla da öz sevimli iti Peqas haqqında danışdı. İndi Turgenyevin xarakterində zəiflik, hətta uşaqcasına, sadəlövhcəsinə bir zəiflik görünməyə başladı".\nHeyf ki, əsl barışıq baş tutmadı. Hər iki yazıçı bir-birini çox sevirdi, lakin onlardan hər biri özünə uyğun bir tərzdə yaşayırdı. Və yaxud da necə ki, Turgenyev Tolstoya sonuncu məktublarında yazırdı: "Və siz bilirsiniz ki, hər bir insan özünəməxsus şəkildə burnunu silir və inanın ki, mən elə dediyim kimi də burnumu silməyi xoşlayıram".\nNəzakətli və adət-ənənələrə sadiq düşüncəli Turgenyev üçün bu cür münasibətlər çətin gəlirdi. Lev Nikolayeviç həmsöhbətini birbaşa danışığı ilə möhkəm əsəbiləşdirə bilir və qarşısındakı adamın zəif nöqtələrini həmin andaca sezirdi. Eyni zamanda isə hər iki yazıçı zadəgan olmaqla yanaşı, həm də çox yaxın qonşu idilər. Həyat tərzləri belə oxşar idi. Və onlar nəinki ədəbiyyatda rəqib idilər, hətta bağları, parkları ilə də yarışırdılar. Onlar həm oxşar, həm də tamamilə fərqli idilər. Çünki onlar öz ideologiyalarında bir-birindən çox uzaqlaşmışdılar. Bu da ədəbi üslubları arasındakı fərqin yaranmasına səbəb olmuşdu. Hər iki yazıçı bir-birini qıcıqlandırırdı.\nİvan Sergeyeviç Lev Nikaolayeviçi bir yazıçı kimi çox sevdikcə, onu daha da çox dəyərləndirir və onun daha şöhrətlənməsi, məşhurlaşması üçün əlindən gələni edirdi. Lev Nikolayeviç isə öz müasirini qəbul etsə də, ona haqsız olaraq ironiya ilə yanaşırdı.\nHazırlayan və rus dilindən tərcümə edən: Xanım AYDIN


Türkiyədə xalq oyunları: Hacivat ve Qaragöz personajlarını tanıyırsız?\n02 Mart 2022, 08:09\nTürkiyədə Hacivat və Qaragöz iki ölçülü təsvirlərlə ekranda nümayiş etdirilən təqlid və söhbətə əsaslanan kölgə oyunudur. Kağızdan hazırlanan qəhrəmanların xəyalpərəst və geniş dünyagörüşlü olduğu deyilir.\nBu iki qəhrəmanın həqiqətən də yaşayıb-yaşamadığı, yaşayıblarsa harada və necə yaşadıqları məlum deyil. Danışılanlar əfsanələrə əsaslanır, çünki əgər həqiqətən yaşayıblarsa belə, yəqin ki, sözügedən dövrün tarix kitablarına daxil olacaq qədər əhəmiyyətli hesab edilməyiblər.\nRəvayətə görə, Hacı İvaz Ağa və ya xalq arasında tanınan adı ilə Hacivat və Trakyanın Samakol kəndindən olan dəmirçi ustası Qaragöz, Orxan qazi dövründə Bursada yaşamış və məscid tikintisində çalışmış iki fəhlə olur. Özləri nəinki işləmirlər, hətta digər işçilərin işləməsinə də mane olurlar. Orxan qazi deyir ki, məscid vaxtında bitməsə, başınızı kəsəcəm. Elə də olur. İkisinində başı kəsilir. Hacivat və Qaragözü çox sevən və ölümlərinə çox üzülən Şeyx Küsteri kuklalarını düzəltməyə və pərdəarxasında oynatmağa başlayır. Hacivat və Qaragöz beləcətanınır.\n“Qaragöz” işkırlak deyilən papaq taxan keçəl bir adam olur. Heç bir işi düz olmayan Qaragöz Hacivatın tapdığı müvəqqəti işlərdə işləyir. Reaksiyalarını tez bildirən bir insan olur. Xalqın ümumi şüurunu təmsil edir. Cəsur və mərd xasiyyətinə görə daim başı bəlalara düçar olur. Qaragöz maraqlı, nəzakətsiz və qorxmazdır.Bəzən hiylə işlədərək başqalarını aldatmağa çalışır. Arvadıyla daim mübahisə edir.\n“Hacivat” saqqallı, hiyləgər bir adamdır. Biliklidir və hər sahədə öz fikri var. Qaragözdən daha mədəni, ağıllı və özünə inamlıdır. Ərəb və fars sözlərini qarışdıraraq ədəbi cümlələr qurur. Bu səbəbdən Qaragöz çox vaxt nə dediyini anlamır. Səhnədəki zarafatlar çox vaxt bu söz oyunları və anlaşılmazlıqlar üzərində qurulur.


Avtosfer.Az | Retro avtomobillər festivalı keçirilib - VİDEO\nRetro avtomobillər festivalı keçirilib - VİDEO\nAvtodünya 1 Iyul 2015 01:04 580 dəfə oxunub\n“Pobeda”, “Volga”,” Moskviç”, “Lada”, “Zaporojets” kimi ötən əsrin əfsanəvi avtomobilləri nümayiş etdirilib\nŞimal qonşumuz Rusiyanın paytaxtı Moskvada fəaliyətə başlayan retro avtomobillər festivalı hələ də Sovet İttifaqı xəyalı ilə yaşayan ruslar üçün əsil bir sürpriz olub. Moskvanın Sokolniki əyləncə parkında bu il 4-cü dəfə keçirilən “Retrofest” retro avtomobillər festivalı paytaxt sakinlərinə yenidən sovet ittifaqı dönəmini yaşadıb. “Pobeda”, “Volga”,” Moskviç”, “Lada”, “Zaporojets” kimi ötən əsrin əfsanəvi avtomobillərinin nümayiş edildiyi festivalda demək olar ki Sovet İttifaqında istehsal edilmiş bütün avtomobilləri görmək mümkündü.\nRetro avtomobilin sahibi Andrey Şişlyakovun sözlərinə görə 1939-cu ildə istehsal olunan «GAZ M 1» avtomobili o vaxt ən yaxşı avtomobil sayılırdı. Bu avtomobillərin motorunun təmirədək 30 min km yol qət etməsi nəzərdə tutulmuşdu. Əlbətdəki bu müasir avtomobillərlə müqayisədə çox azdı. Amma bu avtomobillərin təmiri çox asandı və bunun sayəsində bütün müharibəni keçdilər.


04.06.2021 Xəbərlərə qayıt\nBugün, 4 iyun 2021-ci il tarixdə işğaldan azad edilmiş Kəlbəcər rayonunda xidməti vəzifələrini yerinə yetirərkən "AZTV" kanalının operatoru Sirac Abışov və "AzərTAC" İnformasiya Agentliyinin müxbiri Məhərrəm İbrahimov minaya düşərək həlak olmuş, bir neçə şəxs yaralanmışdır. Milli Televiziya və Radio Şurası həlak olanların ailələrinə dərin hüznlə başsağlığı verir, yaralılara isə Allahdan şəfa diləyir.\nAzad olunmuş ərazilərdə Ermənistan tərəfindən işğal dövründə çoxlu sayda mina yerləşdirilmişdir. İndiyə qədər onlarla mülki şəxs minaya düşərək həlak olmuş və ya yaralanmışdır. Daha çox itkilərin baş verməsinin qarşısının alınması məqsədilə minalanmış ərazilərin xəritələrinin təqdim edilməsi prosesini Ermənistan həyata keçirmir.\nDünya ictimaiyyətini, beynəlxalq təşkilatları Azərbaycanın minalanmış ərazilərinin xəritələrini təqdim etməsi üçün Ermənistana çağırışlar etməyə dəvət edirik.


Saçlarınızı xilas edəcək 10 təbii saç maskaları – Catalog.az\nPosted byturgutzeyn June 20, 2022 June 21, 2022 Posted inGözəllikTags:baximli saclar, cagir, gözellik, kepekli saclar, parlaq saclar, sac maskalari, tebii sac maskalari\nEv şəraitində, kimyəvi tərkibli sac maskalari istifadə etmək əvəzinə, təbii məhsullarla praktik saç maskaları hazırlaya bilərsiniz. Çox rahatlıqla hazırlana bilən bu saç baxımı maskaları ilə canlı və sağlam saçlar əldə etmək mümkündür. Ən yaxşısı isə saçınızın ehtiyaclarını müəyyənləşdirmək və saç tipinə uyğun maska seçməkdir. Cagir.az olaraq biz bu bloqda saç ehtiyacınıza uyğun hansı təbii materiallar və maskalar tətbiq edə biləcəyiniz barədə danışacagıq.\nSaçlarınız nazik və seyrəkdirsə, saçınızı daha güclü hala gətirmək üçün evdəki məhsullarla proteinlə zəngin olan saç maskası hazırlaya bilərsiniz. Bu baxımdan Amin turşu ilə bol olan banan və yumurta ilə saçınızı qalınlaşdırmaq yaxşı seçim ola bilər.\nMaska resepti I: 2 yumurta sarısı, 2 yetişmiş banan, 2-3 xörək qaşığı bal, yarım stəkan saç üçün kondisioner və 2 xörək qaşığı zeytun yağını qarışdırın. Daha sonra qarışığı saçınıza yaxşıca yaxın, 20-30 dəqiqə gözləyin, sonra isə ilıq su ilə yuyun. Bu saç maskasını hər duş qəbul etməzdən əvvəl tətbiq etməyiniz məsləhətdir.\nMaska resepti II: Darçın və hindistan qozu yağını qarışdırın. Qarışığı saç follikullarına və saç tellərinə çəkin, həm də bu zaman baş dərisini yaxşıca masaj edin. 30-45 dəqiqə gözləyin, sonra yuyun. Effektiv nəticə əldə etmək üçün bu maskanı həftədə bir dəfə tətbiq etməyiniz məsləhət görülür.\nYaxşı qidalanmayan saçlar parıltısını itirir və qırılmağa başlayır. Saç köklərinizi evdəki məhsullar ilə hazırlaya biləcəyiniz saç maskaları ilə gücləndirərək qırılma, cansız görünüşün qarşısını ala bilərsiniz. Orqanik yumurta və limon istifadə edərək, hazırlaya biləcəyiniz bu maska ilə saçınız dərindən qidalanacaqdır.\nAlma sirkəsi saç parıltısını bərpa etmək və saçları qidalandırmaq üçün olduqca təsirli bir vasitədir. Hazırlaya biləcəyiniz bu maska ilə saçınızı sağlam və parlaq etmək mümkündür.\nMaska resepti II: Bal, alma sirkəsi və hindistan qozu yağını yaxşıca qarışdırın. Daha sonra qarışığı nəm saça çəkin və ən azı 20 dəqiqə gözləyin, sonra saçınızı şampun ilə yuyun. Hər saç növü üçün olduqca qidalı olan bu saç maskası boyanmış saçlar üçün saç rəngini canlandırmaq üçün də imkan yaradır.\nQırıq saçlar və şaxələnmiş saç ucları (saçqıranlar) saçların zədəli olduğunu göstərir. Saç kəsmədən öncə zədələnmiş saçların qarşısını almaq üçün nəmləndirici saç maskalarına bir şans verə bilərsiniz. Güclü quruluşu ilə bərpaedici və qidalandırıcı xüsusiyyəti olan hindistan qozunun yağı saçları nəmləndirməkdə olduqca güclüdür.\nMaska resepti I: qulaq təmizləmə çubuğuna 3 damcı çay ağacı yağını əlavə edin və qaşınan baş dərisinə yumşaq bir şəkildə yaxın. Yağ sizi narahat edərsə, 1 stəkan suda yarım qaşıq çay ağacı yağını əlavə etməklə, maskanı sulandıra bilərsiniz. Maskanın içinə 1 kapsul E vitamini əlavə etməyi və ya onu birbaşa dəriyə yaxmağı məsləhət görürük. Bu maskanı baş dərinizə tətbiq edərək gecə yatın. Səhər saçlarınızı yuyub qurulayandan sonra, maskanın mükəmməl effektini görəcəksiniz.\nQeyd edək ki, yaşıl çayın çoxsaylı faydalarına əlavə olaraq effektiv şəkildə baş dərisini sakitləşdirir. Antioksidantlar və qidalandırıcı elementlər sayəsində qıcıqlanmış baş dərisini sakitləşir. Bu maskanın tərkibinə yaşıl çay ilə yanaşı iltihab əleyhinə mübarizə aparan nanə yağını əlavə edərək, super bir effekt əldə etmiş olacaqsınız.\nKəpək problemindən əziyyət çəkənlər baş dərisinin quruduğunu və qaşınmağını, ölü dərinin qabıqlandığını qeyd edirlər. Kəpəyi azaltmaq üçün baş dərisini sakitləşdirən və nəmləndirən maskalar tətbiq edə bilərsiniz. İltihab əleyhinə və canlandırıcı xüsusiyyətlərə malik olan zəncəfil dərini sakitləşdirməkdə və kəpəyin qarşısını almaqda təsirlidir.\nSalonlara getmək vaxtınız yoxdursa, o zaman Cagir.az-ın Gözəllik xidmətlərini olduğunuz yerə sifariş edə bilərsiniz. Siz salona gedə bilməsənizsə, salon və bütün gözəllik prosedurları sizə gələcəkdir!


”Hazırda Avropada müşahidə etdiklərimiz 1970-ci illərdə Amerikanın yaşadığı neft şokunun təkrarıdır”\nEnerji daşıyıcılarının nəzarətsiz şəkildə bahalaşması və önümüzdəki qışda Avropada meydana gələ biləcək enerji qıtlığı ilə bağlı yaranmış təhlükə diqqətləri Moskvanın təbii qaz bazarındakı roluna tuşlayıb. Bilindiyi kimi mütəmadi olaraq, Avropada sərt qış fəsli müşahidə olunur. 2018-ci ilin fevralında Avropanın əksər hissəsində xaosa səbəb olmuş və 100-ə qədər insanın həyatına son qoymuş ”Hartmut” antisiklonunu çoxları xatırlayır.\nBu cür şaxtalar Avropanın enerji təchizatına və yanacağın qiymətinə ciddi təsir göstərə bilər. Çünki hazırda Avropanın təbii qaz ehtiyatı son on ilin ən aşağı səviyyəsindədir.\n“Reuters” agentliyi məlumat verib ki, keçən ayın sonunda Avropa təbii qaz anbarlarının yalnız 72 faizi dolu olub, ancaq ötən ilin müvafiq dövründə bu göstərici 94 faiz idi. Məsələn, bu, Böyük Britaniyanın enerji təchizatı sektorunda həyəcana və qiymətlərin qalxmasına gətirib çıxarıb.\nRusiyanın enerji sektoru üzrə ekspert, Helsinkidəki “Rusiya və Şərqi Avropa üzrə Elmi-Təhqiqat Aleksanteri İnstitutu”nun analitiki Veli-Pekka Tyunkkyunen deyib: ”Qiymətlərin qalxması bazar qanunları ilə əlaqədardır. İsti yay fəsli üzündən kondisionerlərin işləməsi üçün daha çox enerji tələb olunub. Bu il küələk enerjisi üçün uğursuz il olub və koronavirus pandemiyasından sonra enerjiyə olan tələbat kəskin artıb”.\n“Moskva Karnegi Mərkəzi”nin ekspertlərinin fikrinə görə, yanacağın qiymətinə ilk növbədə təsir göstərən amil Avropa Birliyinin qaz bazarını liberallaşdırmasıdır. Bunun nəticəsində Rusiyanın dövlət şirkəti olan “Qazprom” Avropaya bazar qiymətilə böyük həcmdə qaz satır. Təbii ki, şərtlərdən asılı olaraq qazın qiyməti tez-tez dəyişir.\nEnerji nəqlinin siyasi ölçüsü də var. Məsələn, 1970-ci illərdəki neft böhranını xatırlayın. O zaman ərəb dünyası “neft silahı”nı Qərbə qarşı istifadə etmişdi. Bu gün yəqin ki, energetikanın heç bir sferası təbii qazın çatdırılması qədər siyasiləşməyib. Təbii qaz əsasən boru kəməri vasitəsilə gedir, ona görə də xeyli sərmayə və uzunmüddətli əməkdaşlıq tələb edir.\nElə məhz təbii qaz bazarında Avropa Birliyinin idxal etdiyi mavi yanacağın 40%-i Rusiyanın payına düşür. Rusiya əvvəllər də “təbii qaz əzələsi” nümayiş etdirib.\nRusiya dünyada ən böyük təbii qaz ehtiyatına malikdir və o, ABŞ-dan sonra ən çox qaz istehsal edən ikinci ölkədir. 2020-ci ildə Rusiyada 635,5 milyard kub metr qaz çıxarılıb. Keçən il Rusiyanın hasil etdiyi qazın təxminən 78 faizi Qərbi Avropaya və Türkiyəyə gedib. Konkret olaraq, iri həcmli qaz alıcıları Almaniya və İtaliyadır.\nSon illər Rusiya boru kəmərlərinin sayını artırıb. Almaniyaya “Şimal axını-2”, Balkanlara və Türkiyəyə ”Türk axını”, Çinə isə “Sibirin gücü” kəmərləri çəkilib.\nƏn dramatik vəziyyət isə Ukrayna ilə yaşanıb. Rusiya ilə bu ölkə arasında bir neçə “qaz müharibəsi”nin şahidi olmuşuq. Son 15 il ərzində Rusiya Ukraynaya gedən qazı dəfələrlə azaldıb və ya tamamilə kəsib. Kiyev hesab edir ki, gələcəkdə Avropanı da bu cür təhlükələr gözləyir.\nUkraynanın qaz nəqliyyat sistemi operatorunun rəhbəri Sergey Makaqon deyib: ”Hazırda bizim Avropada müşahidə etdiklərimiz 1970-ci illərdə Amerikanın yaşadığı neft şokunun təkrarıdır. Ancaq indi məhsul neft yox, qazdır. Düzdür, təhlükəsizlik barədə daha çox düşünülüb, amma buna baxmayaraq, əsas dinamika həminki kimidir”.\nUkrayna Amerika konqresinin dəstəyi ilə özünün Mərkəzi və Şərqi Avropa müttəfiqləri ilə birlikdə “Şimal axını-2” boru kəmərinə qarşı hücuma keçmişdi. Kiyevdə hesab edirlər ki, son zamanlar Rusiyadan nəql olunan qazın həcminin azaldılması “Şimal axını-2” qaz kəmərinə yaşıl işıq yandırılması üçün Qərbə edilən təzyiqdir.\nVeli -Pekka Tyunkkyunen bununla bağlı bildirib: ”Bu, siyasi xatırlatmadır. Rusiya demək istəyir ki, bizdən asılısınız, elə isə bizə hörmətlə yanaşın”.\nEkspertlər deyirlər ki, “Qazprom” Avropanın “acgöz” enerji bazarında mövqeyini saxlaya bilib. Moskvadakı “Karnegi Mərkəzi”ndən Sergey Kapitonov bildirib: ”Hətta 2014-cü ildəki Ukrayna böhranından sonra Avropa “Qazprom” şirkətini Rusiyaya qarşı yönəlmiş xarici siyasətə qatmadı. ”Qazprom” hər il Avropadan 30-40 milyard dollar qazanır. Bu şirkət sanksiyalardan yan ötməklə yanaşı, yeni boru kəmərləri də çəkə bildi”.\nVeli-Pekki Tyunkkyunen mövcud vəziyyəti belə izah edib: ””Qazprom”un qazı kəsəcəyi riskinə hədsiz çox diqqət verirlər, çünki Rusiya “Qazprom” vasitəsilə öz təsir imkanlarını artıra bilər. Rusiya enerjidən ağılla istifadə edib. Məsələn, Macarıstanın Rusiyaya göstərdiyi xoş niyyətə görə, Moskva onun enerji şirkətlərinə müəyyən güzəştlər edir. Rusiya enerjidən yumşaq silah kimi istifadə edərək, Avropa ölkələrinin enerji şirkətləri ilə əlverişli müqavilələr bağlayıb”.\n“Jyllands-Posten” – (Danimarka), tərcümə Azpolitika.info-nundur


Nur-az.com - "Bizi girov kimi saxlayırlar"\n"Bizi girov kimi saxlayırlar"\nReportyorların Azadlıq və Təhlükəsizlik İnstitutunun (RATİ) direktoru Emin Hüseynovun ailəsi İsveçrə hökumətinə və bu ölkənin Bakıdakı səfirliyinə 10 ay ərzində göstərdikləri köməyə və onu müdafiə etdiklərinə görə təşəkkür edir. Bu barədə Turan-a və Amerikanın Səsi radiosuna müsahibəsində hüquq müdafiəçisinin qardaşı, bloger Mehman Hüseynov bildirib.\nO təsdiq edib ki, E.Hüseynov getdikdən sonra evə zəng edib və hazırda İsveçrədədir. Emin İsveçrə və Azərbaycan hakimiyyətləri arasında danışıqlardan və israrlı xahişlərdən sonra ölkəni tərk edə bilib. Bu, Avropa Oyunlarının açılış günü olub və E.Hüseynov Azərbaycanı Bakıya səfərə gəlmiş İsveçrənin XİN rəhbəri Didye Buxkalterin təyyarəsi ilə tərk edib.\nBundan əvvəl, 10 ay ərzində o, həbsdən Bakının Mərkəzində İsveçrə səfirliyində gizlənib. Bu müddət ərzində hələ 2003-cü ildə mitinqin dağıdılması zamanı travmalar alan hüquq müdafiəçisinin səhhəti pisləşib. İndi Emin İsveçrədə müalicə olunur, deyə onun qardaşı bildirib.\nDigər tərəfdən, Mehman Hüseynov artıq 4 ildir ölkədən çıxa bilmir. Onun pasportu və şəxsiyyət vəsiqəsi heç bir əsas göstərilmədən əlindən alınıb.\n“Düşünürəm ki, Emin doğmaları ilə görüşü üçün şərait yaradılması xahişi ilə müraciət edəcək və mən də qardaşıma baş çəkməyə icazə verilməsi üçün Daxili İşlər Nazirliyinə müraciət edəcəyəm”, deyə Mehman Hüseynov bildirib.\nO, həmçinin qeyd edib ki, Eminin İsveçrə səfirliyində olduğu dövrdə ailəyə təzyiq göstərilib. Belə ki, Mehman dəfələrcə faktiki olaraq oğurlanıb və prokurorluğa aparılıb, valideynləri dindirilib.\n“Qardaşım faktiki olaraq ölkədən sürgün edilib. Hüquq müdafiə fəaliyyəti ilə əlaqədar ona qarşı saxta cinayət işi açııb. Ümid edirəm ki, xarici pasportum mənə qaytarılacaq, şəxsiyyət vəsiqəsi veriləcək ki, gedib qardaşımı görə bilim. Əks halda, belə çıxır ki, bizi burada girov saxlayırlar”, deyə Mehman Hüseynov bildirib.


Read more about Peyğəmbərə itaət etməyin misalı\nAllahın Peyğəmbəri salləllahu aleyhi və səlləm demişdir: “Sizdən əvvəlki ümmətlərdən bir kişi doxsan doqquz adam öldürdü. Dünyada ən çox bilənin kim olduğunu soruşdu və ona bir rahibi göstərdilər. Onun yanına gəlib belə dedi: “Mən doxsan doqquz adam öldürmüşəm”. Həmçinin, soruşdu: “Buna tövbə varmı?” O dedi: “Xeyr!” Həmin adam rahibi də öldürərək bununla sayı yüzə tamamladı. Sonra dünyada ən çox bilənin kim olduğunu soruşdu və ona bir alimi göstərdilər. Onun yanına gəlib yüz adam öldürdüyünü dedi. Həmçinin, soruşdu: “Buna tövbə varmı?” O dedi: “Bəli!\nRead more about Doxsan doqquz adam öldürmüş kişinin tövbəsi\nİbn Abbas demişdir: “Bir gün Allah Elçisi - salləllahu aleyhi və səlləm - mənə buyurdu: “Oğul, gəl sənə bəzi şeyləri öyrədim. Allahı qoru, Allah da səni qorusun. Allahı qorusan, Onu qarşında taparsan. İstədikdə, yalnız Allahdan istə, kömək dilədikdə, yalnız Allahdan kömək dilə. Bil ki, insanlar sənə fayda vermək üçün bir yerə toplansalar belə, sənə Allahın yazdığından başqa bir fayda verə bilməzlər. Həmçinin sənə zərər vermək üçün bir yerə toplansalar belə, sənə Allahın yazdığından başqa bir zərər verə bilməzlər.\nRead more about Peyğəmbərin nəsihətləri\nPeyğəmbər - ona və ailəsinə Allahın salavatı və salamı olsun - demişdir: “Müsəlmanların, yəhudilərin və nəsranilərin misalı, müəyyən zəhmət haqqı müqabilində səhərdən gecəyə qədər işlərini görəcək işçilər tutmuş bir nəfərin misalı kimidir. Onlar günortayadək onun üçün işlədikdən sonra dedilər: “Sənin bizə vəd etdiyin zəhmət haqqına ehtiyacımız yoxdur. Qoy etdiklərimiz də heç olsun.” Adam onlara: “Belə etməyin! Qalan işinizi tamamlayın və zəhmət haqqınızı tam olaraq alın”– dedi. Onlar isə bundan imtina etdilər və onu tərk edib getdilər.\nRead more about Budur onların misalı\nKüləklər əsdikdə, dəniz dalğalandıqda, gəmidə olanlar çağırır: Ya Allah! Səhrada yol azdıqda, karvan çətinliyə düşdükdə, yolçular çağırır: Ya Allah! Müsibət gəldikdə, bədbəxtlik üz verdikdə, mübtəla olan çağırır: Ya Allah! İstəyənlərin üzünə bütün qapılar bağlandıqda, üzlər qaraldıqda, onlar çağırır: Ya Allah! Taqət qalmadıqda, çıxış yolu tapmadıqda, iplər kəsilib ümidlər üzüldükdə, onlar çağırır: Ya Allah! Yer üzü öz genişliyinə baxmayaraq dar gəldikdə, ürəklər tıncıxıb kədərdən sıxıldıqda, onlar çağırır: Ya Allah!\nRead more about Ya Allah!


Məzuniyyətini Moskvadan kənarda keçirəndə Stalinə gündəlik olaraq baş verən hadisələr və cari məslələrlə bağlı paytaxtdan yazılı məlumatlar təqdim edilib. Sovet lideri 1934-cü ilin avqust ayında Soçidə istirahət edəndə də hər gün Moskvadan məlumatlar alıb. Soçidəki iqamətgaha yazılı məlumatlardan biri də Siyasi Büronun üzvü, Mərkəzi Komitənin katibi Lazar Kaqanoviçdən daxil olub. Səkkiz bəndlik məktubun beşinci bəndi Stalini ciddi narahat edib:\n“Bu gün “Osoaviaxim”in artilleriya divizionunda xoşagəlməz hadisə baş verib. Hadisə ilə bağlı ətraflı məlumatı sizə ayrıca göndərmişəm. Diqqətinizə çatdırıram ki, hadisənin araşdırılması üçün Henrix Yaqodaya (xalq daxili işlər komissarı) xüsusi tapşırıq verilib. Əsas aydınlaşdırmaq istədiyimiz odur ki, hadisəni törədən təkdir, yoxsa arxasında kimlərsə dayanır? Araşdırmaların nəticələri haqqında sizə əlavə məlumat göndərəcəyəm”.\nMaraqlıdır, anlaşılmaz yazılan bu məktubda söhbət hansı hadisədən gedib və taleyi “NKVD”-yə həvalə olunan bu hadisəni kim törədib?\nHadisənin əsas müəllifi Artyom Naxayev olub. Onun haqqındakı materialların əsas hissəsi bu günə qədər də “məxfi” qrifli qovluqlarda saxlandığından barəsində çox da geniş məlumat yoxdur. Məlum olan odur ki, 1900-cü ildə anadan olan Naxayev Leninqraddakı artilleriya məktəbində təhsil alıb. Yeniyetməlik yaşlarından bolşevik hərəkatına qoşulub, Kommunist Partiyasının üzvü olub və orduda xidmət edib. Artyom Naxayev 1927-ci ildə partiya biletini ataraq Zinovyev, Kamenev, Trotski və digərlərinə qarşı edilən ədalətsizliklərə öz etirazını bildirib. Bu hadisədən sonra onu ordudan tərxis ediblər.\nXidmətdən azad olunduqdan sonra yüksək maaşını itirən Naxayev heç bir yerdə işə düzələ bilməyib və maddi sıxıntılar içərisində yaşayıb. Nəhayət, 1933-cü ildə o, çətinliklə özünə iş tapıb. Naxayevə “Osoaviaxim”də divizion qərargahının rəisi vəzifəsi verilib. Qeyd edək ki, 1927-ci ildə yaradılan “Osoaviaxim” siyasi-ictimai sovet müdafiə cəmiyyəti kimi fəaliyyət göstərib. 1947-ci ildən cəmiyyət OADKYC (Orduya, Aviasiyaya, Donanmaya Könüllü Yardım Cəmiyyəti – rusca DOSAAF) adı ilə fəaliyyətini davam etdirib. Cəmiyyətin əsas funksiyalarından biri hərbi çağırışçıların və səfərbərliyə düşənlərin orduya hazırlıq işi olub. Məhz Naxayev də gələcəyin hərbçilərinə təlimlər keçib.\n5 avqust 1934-cü ildə Naxayev 200-ə yaxın çağırışa və səfərbərliyə düşən şəxsi Moskvadakı motoatcı diviziyaya təlim toplantısına aparıb. Elə həmin gün Naxayev təlim toplantısına gələnləri diviziyanın meydançasına düzüb və onların qarşısında çıxış edib:\n“Biz 1917-ci ildə inqilab etdik. Zavodları, fabrikləri, torpaq sahələrini fəhlə və kəndlilərə vermək üçün son damla qanımızadək mübarizə apardıq. İstədiyimizə nail olduq. Bəs sonrası nə oldu? Hanı fəhlələrə verilən zavodlar? Hanı kəndlilərə ayrılan torpaq sahələri? Bütün əldə etdiklərimiz bir qrup adamın əlindədir. İnqilab dövründə verilən vədlərin heç biri yerinə yetirilmədi. Bu tarixi haqsızlıq və ədalətsizlikdir.Yaşasın yeni inqilab, yaşasın yeni hökumət!!!”\nÇıxışından sonra Naxayev təlim toplantısına yığışanlara diviziyanın silah otaqlarına basqın edilməsi, silahlarını götürüb Kremlə doğru irəliləməsinə dair göstəriş verib. Ancaq diviziyanın qaravul xidməti buna imkan verməyib. Naxayev isə elə yerindəcə həbs edilib.\nBu hadisə Stalinə olduqca mənfi təsir göstərib və o, elə həmin gün Soçidən Kaqanoviçə tapşırıq verib ki, məsələ son dərəcə ciddi araşdırılmalıdır. Sovet lideri xüsusilə vurğulayıb ki, Artyom Naxayevin arxasında böyük bir casus şəbəkəsi dayanır.\nİstintaq zamanı Naxayev onun arxasında heç bir xarici qüvvənin dayanmadığını söyləyib. Bu haqda Stalinə məruzə edəndə, o, qəzəbini boğa bilməyib: “Casuslar hökmən ələ keçirilməlidir, onların arxasında ya Almaniyanın, ya da Yaponiyanın xüsusi xidmət orqanları dayanır”.\nNəhayət, davamlı işgəncələrdən sonra Naxayev bir nəfərin adını çəkib. Bu həm “Osoaviaxim”də işləyən, həm də Moskva Bədən Tərbiyəsi İnstitutunda sektor müdiri vəzifəsini tutan Leonid Bıkov olub. Bıkov çar Rusiyasında general rütbəsində xidmət edib, İ dünya müharibəsində əsir düşüb, əsirlikdən sonra Rusiyaya qayıdan Bıkov qırmızı orduda xidmət edib. Onun vaxtilə xarici ölkələrin xüsusi xidmət orqanları ilə sıx əlaqələri olub. Elə bu səbəbdən də Stalin elə düşünüb ki, bu hadisənin arxasında casus şəbəkəsi durur.\nƏslində Artyom Naxayev özünə kumir seçdiyi Trotskinin qisasını almaq məqsədilə bu addımı atıb. Yəqin ki, o, özü də yaxşı anlayıb ki, maksimum iki yüz nəfərlə Stalinə qarşı inqilab etmək mümkün deyil. Sadəcə, qisas hissi o qədər güclü olub ki, yeni inqilab, yeni hökumət xəyallarını Naxayev bu bəsit üsulla gerçəkləşdirmək istəyib.\nArtyom Naxayevin istintaqı cəmisi 14 gün çəkib. Materiallar məhkəməyə təqdim edilib. Məhkəmnin hökmü ilə Stalini devirib yeni hökumət yaratmaq istəyən Naxayev ən ağır cəzaya, güllələnmə cəzasına məhkum edilib. Naxayevin istintaqda verdiyi ifadəyə görə isə Leonid Bıkov nəzarət altına götürülərək həbsxanaya göndərilib. 1937-ci ildə onu da güllələyiblər.\nBu hadisədən sonra “Osoaviaxim”də Stalinin göstərişi ilə ciddi kadr islahatları aparılıb. Musavat.com